
Falënderimet e pafundme qofshin për Krijuesin 
e Gjithësisë, Zotin e botëve, Sunduesin e vetëm të 
qiejve dhe tokës, Allahun e Madhëruar! 

Përshëndetjet dhe salavatet qofshin për të 
Dashurin e Allahut, të Dërguarin e fundkohës, 
Profetin e mëshirës, Muhammedin $|§, familjen e 
tij të nderuar dhe shokët e tij fisnikë! 

Për fat të keq, në botën e ditëve tona, shihet 
qartë se popujt e dobët po shfrytëzohen, ndërsa 
popujt e fortë po tërhiqen drejt çmendurisë së 
shpërdorimit me anë të botëkuptimit materialist e 
shekullarist. Të qeshurat pandjenja dhe indiferente 
të popujve të fuqishëm, ushqehen prej djersës së 
ballit, e madje, prej lotëve të përgjakura të popujve 
të dobët. 

Me largimin prej të vërtetave hyjnore, njerëzimi 
po i jep lamtumirën edhe virtyteve dhe cilësive të 
larta që e bëjnë njeriun krijesën më të nderuar, si 
ndërgjegjja, logjika, mëshira, butësia, altruizmi dhe 
sakrifica. Mbase më e hidhura prej këtyre, është | 

ekzistenca e rretheve shoqërore që e konsiderojnë 
veten myslimanë, të cilët janë kapluar prej kësaj 
rryme. Këta njerëz, kanë rënë pre e dëshirës për 
ta kërkuar prestigjin me anë të luksit, shpërdori- 
mit dhe salltaneteve. Por që për fat të keq, janë 
të pandjeshëm ndaj të vuajturve, të shurdhër ndaj 
vajtimeve dhe të verbër ndaj të pikëlluarve. 


Mirëpo, Allahu i Madhëruar, në ajetin 100 të 
sures Teube, na porosit të bëhemi prej “njerëzve 
të mirë”, që ecin në gjurmët e muhaxhirëve dhe 
ensarëve. Pra, urdhërohet që të marrim shembull 
brezin e zgjedhur, i cili është edukuar nën kujdesin 
profetik të të Dërguarit të Allahut 



Për rrjedhojë, duhet të mendojmë; “Si e shinin 
botën sahabët, e si e shohim ne?”. Sahabët e nde- 
ruar, jetonin me vetëdijen se bujtina e fundit ku do 
të shkonin në këtë botë, është varri dhe se ahireti 
është jeta e vërtetë. Për këtë arsye, luksi, shpërdo- 
rimi, grykësia dhe koprracia, ishte një stil jete që 
ata nuk e njihnin. Edhe pse kishin pamundësi të 
shumta në aspektin material, shoqëria më e lumtur, 
ishte ajo e Epokës së Lumturisë. Kjo, sepse ata 
ishin besimtarë të cilët kishin shijuar ëmbëlsinë e 
pashterueshme të mirësive të Islamit dhe besimit, që 
kishin arritur pasurinë shpirtërore duke u kënaqur 
me ato që zotëronin dhe që e kishin kuptuar siç 
duhet përjetësinë e botës tjetër. Cilësitë themelo- 
re të moralit Islam, si mjaftueshmërinë, sakrificën, 
durimin, bujarinë edhe në skamje, butësinë dhe 
mëshirën, i kishin bërë pjesë të natyrës së tyre. Në 

këtë mënyrë, ata kishin arritur paqen edhe në këtë 
botë, edhe në botën tjetër. 

Eshtë për të ardhur keq fakti që myslimani, 
me një indiferencë të tepruar dhe duke shkuar pas 
rrymës, në vend që të marrë shembull brezin e 
sahabëve të edukuar nën kujdesin e Profetit $H, e 
krahason veten me gjendjen e popujve që e kanë 
harruar botën tjetër. Kjo gjendje, zemrat, të cilat janë 
vend-shikimi hyjnor, i ul në nivelin e një kasaforte 
të pasurisë së dynjasë dhe çon në shkatërrimin e 
ndërgjegjes njerëzore. Po ashtu, kjo e pengon besim- 
tarin të ndjejë vuajtjen e vëllezërve të tij të fesë dhe 
të shërbejë me vetëmohim për hir të Allahut. Kjo, 
nënkupton shpërdorimin e të gjitha mirësive që i 
janë dhuruar njeriut, duke filluar prej Islamit e besimit 
dhe falimentimin e lumturisë së përjetshme. 


Shpërdorim, konsiderohet përpjekja për të 
shfaqur veten me mundësi materiale, duke pasur 
qëllim shtypjen e ndjenjës së inferioritetit dhe blerjen 
e prestigjit. Ky është kuptimi i parë dhe i kufizuar i 
shpërdorimit, që na vjen në mend. Mirëpo, shpërdo- 
rimi shpreh edhe kalimin e kufijve në çdo çështje dhe 
shkeljen e kritereve hyjnore. Pra, shpërdorimi nuk 
ka të bëjë vetëm me mundësitë materiale. Ai është 
një mendësi, një pikëpamje, gjendje dhe stil jete, që 
e shfaq veten si një çrregullim sjelljeje në çdo fazë të 
jetës. Nisur nga kjo, shpërdorimi më i rrezikshëm, 
është ai që ka të bëjë me jetën shpirtërore, sepse 
në fakt, është e qartë se në themel të shpërdorimit 
material, gjenden format e shpërdorimit shpirtëror. 

Në këtë vepër modeste, ne e kemi trajtuar 
“shpërdorimin” jo në kuptimin e ngushtë të pasurisë 
materiale, por në një kornizë më të gjerë. Për 
rrjedhojë, ne kemi cekur edhe çështjet e shpërdo- 
rimit në besim, adhurim, kohë, dije, vlera morale, 
meditim, sigurimin e të ardhurave, dhurim, shëndet, 
ushqim etj. 

Këto janë fushat më kryesore të shpërdorimit. 
Por në fakt, në çfarëdolloj fushe qoftë, shkelja e 
urdhrave të Allahut është shpërdorim. Në Islam, 
pasuria i takon Allahut. Prandaj, përdorimi i kësaj 
pasurie, që i është lënë robit amanet për një kohë 
të shkurtër, në forma që nuk pëlqehen nga Allahu 
i Madhëruar, siç janë shpërdorimi dhe koprracia, 
është haram. Po kështu, edhe konsumimi i mirësisë 
së jetës në vende të gabuara, kryerja e adhurimeve 
pa përkushtim e sinqeritet, duke i zbrazur ato nga 
kuptimi i tyre i vërtet, konsiderohen si shpërdorimet 
më të tmerrshme. 

Allahu i Madhëruar i pranoftë qëllimet dhe 
veprat tona, ndjenjat dhe mendimet tona! Allahu 
na ruajt prej punëve me të cilat zemërohet dhe 
na udhëzoftë në punë të mira e të sinqerta me 
të cilat gëzohet! 

Amin!.. 


Osman Nuri Topbash 

në beslm dbe adkurim 


Çdo tejkalim i kufijve ësktë një lloj 
skpërdorimi Da[jajasktë kufijve 
që ka vendosur AKaku ësktë 
skpërdorim. Skpenzimi i mirësisë 
pa kriter ësktë kumkje. 

në besim dhe adhurim 


Të gjitha mirësitë që zotëron njeriu, qofshin të 
lindura apo të fituara me përpjekje dhe punë, në 
fund të fundit janë begati nga Zoti i gjithësisë, pasi 
është vetë Zoti që i krijon ato dhe i jep forcë njeriut 
për t’i fituar. Nisur nga kjo, njeriu nuk duhet të 
harrojë se mirësitë janë dhunti e Allahut. Ai duhet 
të jetojë me vetëdijen se këto janë çështje për të cilat 
nesër do të japë llogari. Në një ajet Kuranor thuhet: 


“Ai ka vënë në shërbimin tuaj çka gjendet 
në qiej dhe në Tokë, të gjitha janë prej Tij. Me të 
vërtetë, në këto ka shenja për njerëzit që men- 
dojnë.” (Xhathije, 13) 


Por kjo nuk do të thotë në asnjë mënyrë që 
ne na lind e drejta e përdorimit pa kriter e të gjitha 
mirësive që na ka ofruar Krijuesi i gjithësisë. Në një 
ajet tjetër kuranor thuhet: “Vallë, a mendon njeriu 
se do të mbetet pa përgjegjshmëri?” (Kijame, 36) 

Pra, ndërsa përdorim mirësitë që na ka dhuruar 

Allahu, jemi të detyruar të marrim në konsideratë 
kriteret hyjnore, me ndalesat dhe urdhëresat e saj. 
Nuk duhet të harrojmë asnjëherë që për çdo veprim 
të lejuar ka llogari dhe për çdo veprim të ndaluar 
ka dënim. Ndërsa distancohemi nga haramet, 
duhet të kemi po aq kujdes që të mos biem në 
një haram tjetër duke shpërdoruar gjërat e lejuara, 
sepse tejkalimi i kufijve dhe shpërdorimi pa kriter 
i mirësive të Allahut është një mungesë e theksuar 
mirënjohjeje ndaj këtyre mirësive. 

Termi shpërdorim, megjithëse përdoret në 
kuptimin e përdorimit me tepri deri në keqpërdorim 
i të mirave materiale, në një kuptim më të gjërë 
shpreh përdorimin me tepri dhe mbi masën e 
lejuar të çdo gjëje, qoftë kjo një e mirë materiale 
apo shpirtërore. Çdo tejkalim i kufijve hyjnor është 
shpërdorim dhe shpërdorimi i mirësisë sjell me vete 
humbjen. 

Ijasi #fe thotë: “Çdo tejkalim, përveç urdhëre- 
save të Allahut, është shpërdorim.” 



Njeriu, për shkak të egos, është i prirur t’i 
justifikojë gabimet e veta. Madje edhe kriminelët 
më të tmerrshëm, të cilët kanë bërë krime të mëdha, 
përpiqen t’i përligjin krimet e tyre me gjithfarëlloj 
arsyesh. Kur kriminelët qetësojnë ndërgjegjen në 
këtë mënyrë, imagjino sa komod dhe rahat ndjehen 
shpërdoruesit. Për më tepër që këta të fundit nuk 
arrijnë ta kuptojnë gjendjen e rëndë në të cilën 
ndodhen edhe për shkakun se e konsiderojnë 

shpenzimin si një mirësi. Prandaj është shumë e 
rëndësishme që të jemi të kujdesshëm dhe vigjilent 
ndaj shpërdorimit. Sipas fesë Islame, ashtu siç është 
i ndaluar keqpërdorimi i mirësive materiale, është 
i ndaluar edhe teprimi me mirësitë shpirtërore si 
imani, besimi, ibadeti, dituria, koha dhe mendja. 
Madje këto janë konsideruar si humbje të mëdha 
sepse bëhen shkak për të humbur lumturinë në 
Botën Tjetër. Islami na mëson që të jemi të eku- 
ilibruar dhe të matur në të gjithë aspektet e jetës, 
duke filluar nga nevojat e përditshme si ushqimi 
dhe veshmbathjet dhe duke përfunduar tek vlerat 
shpirtërore. Prandaj besimtari është i detyruar të 
respektojë këtë parim bazë të fesë Islame, ai duhet 
ta zhvillojë jetën midis dy pikave të baraslarguara. 

Tani do të përmendim një pjesë të shpërdorimit 
i cili sjell fatkeqësi të mëdha në këtë botë dhe botën 
tjetër, si dhe mënyrën për t’u mbrojtur nga ky lloj 
shpërdorimi. 


a. Shpërdorimi në besim dhe iman. 

Ky është lloji më i rrezikshëm i shpërdorimit 
dhe konsiston në devijimin e mendjes dhe zemrës 
nga natyra e pastër dhe zhytjen e tyre në rryma 
filozofike, besëtytni dhe legjenda të kota. Ky lloj 
shpërdorimi sjell me vete humbjen e lumumturisë 
së përjetshme. 


Dobësimi i imanit është një fatëkeqësi që vjen 
si pasojë e shoqërimit me njerëz të shthurur. Allahu, 

duke dashur të na paralajmërojë para këtij rreziku, 
thotë në Kuran: 

“Kur t’i shohësh ata të nënçmojnë shpalljet 
Tona, largohu prej tyre, derisa të kalojnë në 
bisedë tjetër! E, nëse djalli të bën të harrosh, 
sapo të përmendesh, mos rri me keqbërësit!” 

(En’am, 68) 

Sepse shoqërimi me njerëz të shthurur, me kali- 
min e kohës sjell afrimitet shpirtëror me ta, i cili nga 
ana e vet sjell dobësim të imanit dhe si përfundim 
dështim në Jetën e Përjetshme. Shkaqet kryesore të 
shpërdorimit të imanit në ajetin kuranor shprehen 
kështu: 


Në kopshtet e Xhenetit pyesin njëri-tjetrin 
për keqbërësit: “Çfarë ju ka sjellë në Sekar?”Ata 
do të përgjigjen: “Nuk ishim nga ata që falnin 
namaz dhe as prej atyre që i ushqenin të varfrit, 
Ne lëshoheshim në biseda të kota me llafazanët 
dhe mohonim Ditën e Llogarisë. (Muddethir, 40-46) 


Kurse rrugën për të mos rënë në këtë gjendje, 
Allahu e shpreh kështu: “O besimtarë! Frikësojuni 
Allahut dhe bëhuni me ata që janë të sinqertë (në 

fjalë dhe në vepra)!” (Teube, 119 ) 



Kurse në një ajet tjetër na tregon domos- 
doshmërinë e reflektimit dhe meditimit mbi ajetet 
Kuranore: “edhe ata, që, kur paralajmërohen nga 
shpalljet e Zotit të tyre, nuk bëhen as të shurdhër, 
as të verbër.” (Furkan, 73) 

Përdorimi i pasurive shpirtërore jashtë qëllimit 
të tyre dhe indiferenca ndaj ajeteve kuranore është 
një lloj shpërdorimi i rëndë. Ajeti Kuranor e shpreh 
kështu përfundimin e dhimbshëm të shpërdoruesve: 

“Allahu nuk e udhëzon në rrugë të drejtë atë që 
e tepron me të këqija dhe është gënjeshtar.” 

(Gafir, 28) 


Një nga devijimet më të theksuara në besim 
është edhe lutja për plotësimin e nevojës nga të 
vdekurit, ndërkohë që duhet vetëm të meditohet mbi 
veprat e tyre të mira dhe të kërkohet nga Allahu 
plotësimi i nevojave. 

Po ashtu kërkimi i ndërmjetësimit pa kushte 
nga një njeri i mirë është devijim nga besimi i drejtë. 
Sepse Kurani thekson: “Atë ditë kur Rrahmani të 
japë leje për shefat...” (Taha, 109) 


Pretendimet se njerëzit e mirë dinë gjithçka dhe 
se ata mund të lexojnë mendimet, janë të gabu- 
ara. Ata mund të dinë aq sa i tregon Allahu. As 
Pejgamberët nuk dinë më tepër se sa i ka treguar 
Allahu. 


Profeti </§§, disa pyetjeve i është përgjigjur: 
“Pyetësx në lidhje me këtë temë është më i ditur 
se i pyeturi. ” 


Në rastin e ngjarjes së Ifkut, Pejgamberi gjH, 
nuk e dinte të vërtetën deri sa erdhi shpallja pas 
një muaji. 

Po ashtu edhe për tre personat që nuk morën 

pjesë në betejën e Tebukut duke paraqitur pretekse 
dhe arsye të paqena, shpallja në lidhje me ta ka 
zbritur pesëdhjetë ditë më vonë. 

Osman ibn Madh’un ndërroi jetë në shtëpinë 
e një gruaje me emrin Ummul Ala. Kjo grua tha: 
“Dëshmoj për ty o Osman se Allahu po të shpër- 
blen tani.” 

Profeti ndërhyri duke thënë: “Nga e di që 
AUahu është duke e shpërblyer?” 

Gruaja tha: “Nuk e di.” 

Atëherë Pejgamberi tha: “Osmani vdiq. 
Unë personalisht shpresoj të shpërblehet nga 
Allahu. Por unë megjithëse jam një Pejgamber, 
nuk e di se çfarë do të ndodhë. ” 

Ummul Ala thoshte pas kësaj ngjarje: 
“Asnjëherë nuk fola më për njeri.” 

Në një ajet kuranor thuhet: 

Thuaju: “Unë nuk jam i pari i dërguar dhe 
nuk e di çfarë do të ndodhë me mua ose me ju. 
Unë ndjek vetëm atë që më është shpallur dhe 
kam për detyrë vetëm të jap paralajmërime të 
qarta”. (Ahkaf, 9) 

Një person i tha Jakubit “Si ka mundësi 
që e ndjeve aromën e këmishës së Jusufit ndërsa po 

C vinte nga Egjipti dhe nuk arrite të ndjesh kurthin e 
5 vëllezërve të tij dhe hedhjen në pus këtu para syve.” 

_ 

Jakubi )$0i, i tha: “Informacioni ynë është i 
varur nga Shpallja Hyjnore, prandaj nganjëherë 
shikojmë përmes syrit të zemrës në largësi të mëdha, 
nganjëherë na bllokohet shikimi për gjëra shumë 
pranë nesh.” 

Po ashtu edhe komplimentet dhe lëvdimet 
pa arsye, që i bëjnë njerëzit njëri-tjetrit, janë një 
lloj shpërdorimi. Pejgamberi $H, thotë: “Nëse ju 
duhet të lëvdoni dikë dhe nëse ai i ka ato cilësi të 
lëvdueshme, të thoti filanin e njoh kështu, Allahu 
është i mjaftueshëm për të, unë nuk jap siguri 
për asnjë, por mendoj se është kështu.” (Buhari, 
Shehadet, 16.) 

Përsosja e imanit arrihet përmes një mendjeje 
të përforcuar me Shpallje, kurse përsosja e men- 
djes është e varur nga pjekuria e besimit dhe botës 
shpirtëore. Mendimet dhe idetë e privuara nga Drita 
Hyjnore, të mbushura me besëtytni dhe legjenda, 
janë si kandili pa vaj, apo si llampa pa energji. Një 
mendje jashtë kontrollit të Shpalljes një ditë do të 
shkatërrohet. 


b. Shpërdorimi në besim 


Ruajtja e ekuilibrit dhe maturia në të gjitha 
çështjet, përfshirë këtu edhe adhurimet, është prej 
urdhëresave themelore të fesë Islame. Madje feja 
islame kërkon që këtë ta shndërrojmë në pjesë të 
moralit tonë dhe parim bazë të jetës, sepse nëse 

bëhet pjesë e sjelljes dhe moralit, ekuilibri zë vend 
te ne deri në vdekje. 

Një nga shpërdorimet më të shpeshta në iba- 
dete është shpenzimi i tepërt i ujit gjatë marrjes së 
abdestit apo gusulit. 

Një ditë kur Pejgamberi $H, pa Sa’din duke 
marrë abdest i tha: “Ç’është /cy shpenzim o Sa’d!” 

Sa’di e pyeti: “Edhe përdorimi i tij për abdest 
konsiderohet shpenzim?” 

Pejgamberi iH, iu përgjigj: “Po, madje edhe 
nëse je në breg të një lumi. ” (Ibn Maxhe, Tahare, 48) 

Mosfalja e namazit me xhemat, apo kryerja e tij 
larg një atmosfere shpirtërore, është një lloj shpër- 
dorimi në ibadet. Në lidhje me personin që e fal 
namazin larg atmosferës shpirtërore, Allahu thotë 
në Kuran: “Të mjerët ata që falin namaz të cilët 
nuk e marrin seriozisht namazin e tyre.” (Maun, 4-5) 

Kurse Pejgamberi jH, në lidhje me të njëjtën 
çështje thotë: 

“Një person fal namazin por mund t’i shkru- 
het gjysma, një e treta, një e katërta, një e pesta, 
një e gjashta, një e shtata, një e teta, një e nënta, 
madje edhe një e dhjeta. ” (Ebu Davud, Salat, 123.) 

Allahu kërkon prej nesh të kryejmë një ibadet 

® ku të jetë e pranishme zemra dhe shpirti... “...Bëj 
sexhde dhe afroju Zotit tënd!” (Alak, 19), përmes 

_ 

kësaj urdhërese kërkohet që sexhdeja të shoqërohet 
me përqëndrim, përkushtim, lutje dhe prani shpir- 
tërore, sepse ajo që e bën njeriun një besimtar të 
përsosur është unifikimi i veprimtarisë së mendjes 
dhe zemrës. 


Në lidhje me ata që e falin namazin siç duhet, 
Allahu në Kuran thotë: “Me të vërtetë, janë të 
shpëtuar besimtarët, të cilët janë të përulur në 
namazin e tyre.” (Muminun, 1-2) 

Dëmtimi i agjërimit me gënjeshtra, thashetheme 
dhe përgojim është një tjetër lloj shpërdorimi i madh. 

Në lidhje me këtë Pejgamberi ?f§, thotë: “Atij që 
nuk e braktis gënjeshtrën gjatë agjërimit, Allahu 
nuk i jep asnjë vlerë, edhe pse ai qëndron pa 
ngrënë dhe pa pirë” (Buhari, Saum, 8, Edeb, 51.) 

Agjërimi duhet të na bëjë ne të kuptojmë dhe 
vlerësojme si duhet mirësitë e Allahut. Qëndrimi për 
një kohë të caktuar pa ngrënë duhet të na nxisë të 
kuptojmë sa të dobët jemi. Agjërimi në të njëjtën 
kohë na ndihmon të kuptojmë gjendjen e vëllezërve 
tanë të cilët nuk kanë mundësi ekonomike dhe të 
na nxitë më tepër për bamirësi ndaj të varfërve. Në 
lidhje me këtë, ajeti kuranor thotë: 

“A nuk e dinë ata se Allahu është Ai që 
pranon pendimin dhe bamirësinë nga robërit e 
Vet... 99 (Teube, 104) 


Agjërimi në muajin e Ramazanit, nga fillimi deri 
në fund, është i gjithi një periudhë adhurimi i mbu- 

shur me mëshirë, dhembshuri, bamirësi, pendim dhe 
falje. Pejgamberi $H, na ka urdhëruar ta vlerësojmë 
në mënyrë sa më të begatë muajin e Ramazanit, pa 
e shpërdoruar atë. 

Në muajin e Ramazanit nata duhet të mbushet 
me tehexhud, dhikër, meditim dhe lexim Kurani, 
kurse ditën duhet të kryhen adhurime, bamirësi 
dhe vepra të mira; në kohën e iftarit duhet të 
përqëndrohemi në pendim, falje dhe lutje, kurse 
mbrëmjen duhet ta kalojmë duke falur siç duhet 
namazin e Teravive. Mosvlerësimi siç duhet i mua- 
jit të Ramazanit sjell privimin nga shumë mirësi, e 
nuk është gjë tjetër veçse shpërdorim i këtij muaj 
të begatë. 

Nga ana tjetër, mosrespektimi i të drejtave të 
tjetrit, marrja me vepra të papëlqyeshme si përgo- 
jimi, thashethemet dhe fitimi në rrugë jo të pastra, 
përbëjnë shpërdorimin e ibadetit të Haxhit. 

Pejgamberi jH, thotë: “Kush shkon në haxh 
me para të fituara haram, kur të thotë Lebejk 
do t’i thuhet: ( Për ty nuk ka as lebejk, as sadejk, 
sepsefitimi jot është haram, ushqimi është haram, 
kafsha me të cilën udhëton është haram. Kthehu 
si mëkatar, pa marrë asnjë shpërblim. Shqetësohu 
për përballjen me gjërat që nuk i dëshiron.’” 

(Hejthemi, III, 209-210.) 

Shpërdorimi i zekatit dhe sadakasë konsiston 

C në përmendjen e vazhdushme të mirësisë së bërë, 
në syefaqësinë dhe vetëmburrjen e treguar për një 

_ 

të mirë që ke bërë. Allahu thotë në Kuran: 

“Fjala e mirë dhe falja e gabimit janë më 
të vlefshme se lëmosha që përcillet me fyerje. 
Allahu është i Vetëmjaftueshëm dhe i Butë. O 
besimtarë! Mos i çoni dëm lëmoshat tuaja duke 
ua kujtuar ato (atyre që ua keni dhënë) dhe duke 
fyer, siç vepron ai që e shpenzon pasurinë e vet 
për sy e faqe të botës dhe nuk beson në Allahun 
dhe Ditën e Fundit ...” (Bekare, 263-264) 

Besimtari duhet të bëjë përpjekje për t’ia dhënë 
zekatin atij që e meriton. Allahu i lëvdon robërit e 
tij që tregojnë kujdes në dhënien e zekatit. “Të cilët 
për të dhënë zekatin janë aktivë.” (Muminun, 4) 

Dhënia e zekatit dhe sadakasë atij që e meriton 
është një arritje e madhe. Evidentimi me përpikë- 
mëri i nevojtarëve dhe njohja e tyre nga pamja, janë 
nga urdhëresat e rëndësishme të Kuranit. Në fakt 
dhënia e pasurisë atij që e meriton ka lidhje direkt 
me mënyrën si është fituar ajo pasuri, thënë ndryshe 
vendi ku shpenzohet pasuria është një pasqyrë që 
tregon se si është fituar ajo. 

Neglizhimi i leximit të Kuranit, mosreflektimi 
dhe mosrespektimi i urdhëresave të tij, janë shpër- 
dorime kolosale të këtij thesari. Allahu e sqaron në 
këtë mënyrë në Kuran gjendje e atyre që përfitojnë 
nga Kurani: 

“Pastaj, Nc ua dhamë Librin robërvc Tanë 
të zgjcdhur (nga ndjekësit e Muhamedit 5 §§). Disa 

prcj tyrc i bëjnë dëm vetes (duke bërë vepra të 
ndaluara), disa janë në rrugë të mcsmc (duke kryer 
detyrimet dhe duke shmangur të ndaluarat), ndërsa 
disa, mc lejen c Allahut, shkojnë përpara mc 
të mira (përtej detyrimeve); kjo është dhuntia c 
madhc.” (Fatir, 32) 


Ummeti më i zgjedhur është ummeti i 
Muhamedit $|§, dhe më i nderuari midis tyre është 
besimtari që lexon Kuranin, e mëson atë dhe vep- 
ron sipas tij. Një pjesë e njerëzve i bëjnë padrej- 
tësi vetes duke mos vepruar sipas tij, megjithëse 
e lexojnë dhe e mësojnë atë. Dhe ky është një 
shpërdorim i madh. Disa të tjerë janë në rrugë të 
mesme dhe nganjëherë veprojnë sipas mësimëve 
të tij, nganjëherë e neglizhojnë atë. Kurse një pjesë 
tjetër përparojnë në bamirësi të ndryshme. 


Kurani është një thesar i pashtershëm për shpir- 
tin e njeriut. Kurani është një mrekulli që i është 
bërë dhuratë njeriut për të fituar lumturinë në këtë 
botë dhe botën tjetër. 


Zemrat e besimtarëve që lexojnë dhe veprojnë 
sipas Kuranit janë të mbushura plot me energji 
dhe lulëzojnë porsi lulet në pranverë. Besimtari që 
jeton me Kuranin e shikon veten si një univers në 
miniaturë dhe kjo i jep atij qetësi shpirtërore dhe 
lumturi. Për njerëzit e zemrës Kurani është një portë 
madhështore për të hyrë në botën e reflektimit dhe 
meditimit. 




Gjatë leximit të Kuranit është i domosdoshëm 

pastrimi i zemrës, po aq sa pastrimi i trupit, sepse 
sëmundjet e zemrës pengojnë përfitimin nga the- 
sari i Kuranit. Ata që nuk përfitojnë nga mëshira, 
shërimi dhe udhëzimi i Kuranit, janë në një humbje 
të madhe. Personat që e kuptojnë më mirë Kuranin 
janë personat që janë më afër Allahut me devot- 
shmëri. Prandaj për të përfituar nga Kurani dhe për 
pasojë për të arritur lumturinë në këtë botë dhe në 
botën tjetër, është e domosdoshme devotshmëria. 

Një tjetër çështje që vlen për t’u theksuar është 
fakti që një shërbim i vogël por i sinqertë mund të 
jetë më i vlefshëm se shumë ibadete suplementare. 
Kjo ngjarje në kohën e Pejgamberit $jl|, e shpjegon 
shumë mirë këtë çështje: 

Një ditë të nxehtë Pejgamberi jf§, kishte qëndru- 
ar në një vend të përshtatshëm. Një pjesë e sahabëve 
ishin me agjërim nafile. Ata që ishin me agjërim 
nga lodhja i zuri gjumi, kurse ata që nuk agjëronin 
shkuan mbajtën ujë për abdest dhe ngritën çadrat 
për të krijuar hije. Kur erdhi koha e iftarit Pejgamberi 
ilt, tha: 

“Ata që nuk agjëruan morën më shumë 
shpërblim se agjëruesit.” ( Muslim, Sijam, 100-101.) 

Po ashtu, angazhimi me punë të dorës së 
dytë duke neglizhuar fitimin dhe për pasojë rënia 
në gjendje të mjerueshme ekonomike, përbën një 
lloj shpërdorimi. Pejgamberi thotë: “Allahu e 
do robin e tij i cili lodhet duke kërkuar fitimin 
hallall” (Sujuti, Xamius Sagir, I, 65.) 

Po ashtu, lutja e bërë në formë kori me zë të 
lartë dhe zgjatja e saj deri aq sa xhemati të humbas 
vëmendjen, është një shpërdorim i thelbit të ibadetit. 
Pejgamberi thotë: “Mos e ngrini zërin gjatë 
lutjes sepse ju nuk po i luteni një të shurdhëri.” 
(Buhari, Xhihad, 131) Pra lutja me zë të lartë e britma 
është e ndaluar. Këto lloj shpërdorimesh dëmtojnë 
atmosferën shpirtërore të ibadetit. 



Në një hadith tjetër Pejgamberi g§, thotë: “Nga 

ky ummet do të dalë një grup që do ta teprojë në 
pastërti. ” (Ebu Davud, Taharet, 45) 

Allahu kërkon prej nesh të mos i kryejmë 
ibadetet në formë robotike, larg nga atmosfera shpir- 
tërore, por t’i afrohemi Atij me një zemër të mbu- 
shur me entuziazëm dhe me një vetëdije të kthjellët. 

Kërkojmë prej Allahut të na mbrojë nga 
të gjitha llojet e shpërdorimeve në ibadet dhe 
të na bëjë prej atyre që i kryejnë ibadetet me 
pëkushtim, përqëndrim, qetësi dhe entuziazëm. 

Amin!.. 

Jeta ësktë një mirësl tepër e 
vlefskme, të cilën Krijuesi i 
gjitkësisë iajep qenies për 
tajetuar një kerë dke në një 
kokë të caktuar. Ësktë kuskt i 
domosdoskëm ta skfrytëzojmë 
kokën me veprimet më pozitive, 
në përputkje me vlerat e saj. Sepse 
koka as nuk merret borxk dke as 
nukjepet... Mund të kliket çdo gjë, 
përveç kokës së kaluar... 

l v- 

SHPERDORIMII KOHES 


Të gjitha mirësitë që i janë dhënë njeriut, si 
të dhuruarat, ashtu edhe ato që i fiton me mundin 
dhe djersën e vet, janë dhunti të Zotit, pasi është 
vetë Zoti që i krijon dhe i jep forcë njeriut për t’i 
fituar ato, si nevoja kryesore për të. Nisur nga kjo, 
njeriu nuk duhet të harrojë se mirësitë janë dhunti 
e Allahut. Ai duhet të jetojë me vetëdijen se këto 
janë çështje për të cilat nesër do të japë llogari. Në 
një ajet Kuranor thuhet: 

“A menduat se Ne u krijuam kot dhe se nuk 
do ktheheni te Ne?” (Muminun, 115) 


Për rrjedhojë, duhet të mendojmë dhe gjykojmë 
se nuk jemi plotësisht të lirë në përdorimin e mirësive 
materiale dhe shpirtërore dhe se ato jemi të detyruar 
t’i përdorim në përputhje me urdhëresat hyjnore. 


Në një tjetër ajet Kuranor na kujtohet përsëri 
llogaria e madhe dhe na theksohet përgjegjësia që 
kemi: “Pastaj, në atë ditë do të pyeteni për të 
mirat (e dynjasë).” (Tekathur, 8) 

Pra, ashtu siç ka përcaktuar rrugët e fitimit të 
mirësive të dhëna, Krijuesi i gjithësisë ka vendosur 
po ashtu disa rregulla dhe parime që duhen plotësuar 
në përdorimin e këtyre mirësive dhe dhuntive, të 
cilat i ka përmbledhur në “harame dhe hallalle”. 
Edhe shpenzimi i tepërt është një nga këto harame 
që të çon në humbjen e mëshirës së Allahut dhe në 
dënimin hyjnor. Në një ajet kuranor thuhet: 

“...Mos e teproni në shpenzim, pasi Allahu 
nuk i do ata që shpenzojnë tepër.” (Enam, 141) 


Shpërdorimi i kohës 

Një nga gabimet më të mëdha që bën njeriu 
në mungesë të vetëdijes, është shpenzimi i tepërt 
i kohës. 



Jeta është një mirësi tepër e vlefshme, të cilën 
Krijuesi i gjithësisë ia jep qenies për ta jetuar një 
herë dhe në një kohë të caktuar. Është kusht i 
domosdoshëm ta shfrytëzojmë kohën me veprimet 
më pozitive, në përputhje me vlerat e saj. Në çdo 
moment ka shumë punë që mund të bëhen, por t’u 
japësh rëndësi atyre që janë më të rëndësishmet për 
momentin dhe t’i radhitësh të tjerat sipas shkallës 
së rëndësisë, përbën një çështje me vlerë për 
përpërdorimin e kohës ashtu siç duhet. 

Për shembull, të ushqyerit e fëmijës me qumësht 

është një veprim mjaft pozitiv dhe i domosdoshëm, 
por të ushqyerit e fëmijës ndërkohë që në shtëpi 
bie flaka, është një veprim tepër negativ dhe ka 
një përgjegjësi të madhe. Në atë moment duhet të 
përpiqemi të shuajmë zjarrin qoftë edhe me një kovë 
ujë, pasi kjo detyrë ka një rëndësi shumë më jetike 
se ajo e mëparshmja. Por nëse nuk tregohemi të 
shkathët, pas një farë kohe do ta gjejmë veten dhe 
fëmijën në zjarr. 

Të vlerësosh fenë e Allahut më shumë se gjërat 
e tjera për hir të kohës, është një përgjegjësi e kohës. 

Momentet më kuptimplote dhe më të bukura 
të jetës për sahabët, të cilët e vlerësuan kohën në 
mënyrën më të mirë të mundshme, ishin ato kohë 
në të cilat ata transmetonin tek njerëzit mesazhin 
e tevhidit, njësisë. Një sahab i cili ishte në prag të 
dënimit me varje e falënderoi fatkeqin që i dha tre 
minuta kohë dhe i tha: 


“Dmth kam edhe tre minuta kohë të të thërras 
në rrugën e Zotit. Shpresoj të udhëzohesh.” 

Çdo besimtar e ka obligim moral dhe shpirtëror 
që t’ua transmetojë bukuritë e Islamit një pjese të 
njerëzve në ditët e sotme, të cilët kanë humbur në 
erozionin e imoralitetit dhe të mosbesimit, duke iu 
afruar atyre me një gjuhë mjaft të ëmbël. 


Të shpenzosh me gjëra absurde kohën e cila 
është në vetvete një pasuri me vlera të pakontestu- 

_ 

eshme, do të thotë ta vësh në rrezik jetën e Ahiretit. 
Prandaj koha është një dhunti me vlera ta pakra- 
hasueshme me asgjë tjetër. Në suren Asr, Krijuesi 
i gjithësisë thotë: 

“Pasha kohën! Nuk ka dyshim njeriu është në 
një humbje të sigurt. Me përjashtim të atyre që 
besuan, që bënë vepra të mira, që porositën njëri- 
tjetrin t’i përmbahen të vërtetës dhe që këshilluan 
njëri-tjetrin të jenë të durueshëm.” (Asr, 1-3) 

Në këtë sure, e cila fillon me një betim për 
kohën, flitet për një shpenzim të tepërt të kohës, e 
cila nuk është shfrytëzuar për ripërtëritjen e besimit, 
për punët e mira dhe këshillimin për të shkuar tek 
Zoti, dhe se një gjë e tillë bëhet shkak për humbje të 
mëdha. Edhe fakti që flitet për raste të posaçme, për 
ata që nuk dinë ta vlerësojnë kohën drejtë, është një 
e vërtetë e hidhur që tregon se ata janë të mashtruar 
në këtë drejtim. 

Krijuesi i gjithësisë i këshillon robërit e vet që 
ta përdorin me kujdes kohën, në mënyrë që t’i 
shpëtojnë humbjes dhe të fitojnë shpërblimet hyj- 
nore: 

“E kur ta kryesh (obligimin), atëherë mundo- 
hu me adhurim (Allahut). Dhe, vetëm te Zoti yt 
përqendro synimin!” (Inshirah, 7-8) 

C Pra, sapo të përfundojmë një punë të mirë dhe 
p një adhurim, të kalojmë menjëherë në një punë 

_ 

tjetër dhe të mos ia lejojmë vetes të na kalojë asnjë 
pjesë e kohës pa u shfrytëzuar. Jeta është një mirësi 
e dhunti që na është dhënë për të fituar lumturinë 
shpirtërore, ndërsa vdekja është si afati i pagimit 
të një fature huaje, e cila tregon kohën e kryerjes 
së veprimit. Një tregtar i jep blerësit një faturë si 
parapërgatitje për larjen e huasë. Afati i përcaktuar 
këtu është për të përgatitur sasinë që do të paguhet 
në këtë kohë. Jeta e kësaj bote është një kohë që 
na është dhënë për të fituar Ahiretin dhe Pëlqimin 
Hyjnor. Ashtu sikurse një tregtar, i cili nëse nuk e 
merr seriozisht kohën e pagesës që ka detyrim dhe 
nuk përgatitet gjatë kësaj kohe për të, si përfundim 
gjendet në siklet dhe telash, ashtu edhe njeriu është 
në humbje për sa kohë që nuk e përdor mirë kohën 
që i ka caktuar Allahu për të jetuar. Çdo njeri, që nga 
momenti kur vjen në jetë e ka një datë të vdekjes, 
kohë e cila nuk dihet. Ky është pikërisht momenti 
i takimit me Azrailin. Edhe pse është e qartë data 
e pagesës, nuk dihet se kur do përfundojë jeta e 
njeriut. Kjo është një e vërtetë e hidhur që na bën të 
bëhemi gati në çdo moment për dhënien e llogarisë. 


Një nga bazat themelore të etikës mistike 
shpreh qartë se është shumë e domosdoshme që 
koha, si një mirësi e madhe që na është dhënë, 
duhet të përdoret sa më me kujdes. Çdo besimtar që 
dëshiron të pastrojë zemrën dhe shpirtin e tij duhet 
të mendojë që llogaria mund të vijë në çdo moment, 
përderisa nuk dihet ardhja e vdekjes (exhel), dhe 

nisur nga kjo, kohën duhet ta shfrytëzojë me vepra 
të mira, t’i lërë punët e panevojshme dhe mos të 
flasë gjëra të pakuptimta, pra e thënë ndryshe me 
shprehjen e Mevlanës, duhet ta mbrojë gjuhën nga 
të qenurit “Maskara i fjalës”. Kështu e shpreh Allahu 
i lartmadhëruar, me shprehjen kuranore, cilësinë e 
besimtarëve “të shpëtuar: “Ata të cilët i shmangën 
të kotës (fjalë a punë).” (Muminun, 3) 

“(Robërit e Zotit janë) Edhe ata që nuk 

dëshmojnë rrejshëm dhe kur (rastësisht) kalojnë 
pranë së keqes, kalojnë duke e ruajtur karakterin 
e vet.” (Furkan, 72) 


Besimtari i devotshëm duhet të jetë në çdo 
moment në dijeni për botën e tij të brendshme 
dhe të gjykojë se në ç’shkallë ka arritur pendimi, 
falënderimi dhe pëlqimi. Ai duhet të pendohet për 
ato kohë që ka kaluar ashtu në pavetëdije, duke 
bërë një përllogaritje për mirësitë që i janë dhënë. 
Duhet të shpëtojë nga ankthet e panevojshme të 
së ardhmes duke i kushtuar kujdes vetëdijes dhe 
të merret me gjendjen e tij shpirtërore. Pra duhet 
të jetë një njeri i pjekur i cili ia di vlerën kohës që 
jeton, thënë ndryshe “ibnu’l-vakt”, dhe të jetojë i 
përgatitur për Botën Tjetër. Harxhimi pa kriter i 
kohës është një humbje shumë e madhe. Vetë i 
Dërguari i Allahut $|§ ka thënë: 


® “Njerëzit e Xhenetit nuk do ndjejnë mall për 
asgjë tjetër, por vetëm për kohën që kanë kaluar 

_ 

në këtë botë pa përmendur Allahun.” (Hejthemi, 
x, 73-74.) Nëpërmjet kësaj thënieje na ka kujtuar se 
duhet ta vlerësojmë kohën me punë të dobishme, 
që do të jenë një pasuri e jona për Jetën e Përtejme. 
Nëse mirësitë të ikin nga dora, pendimi nuk ka më 
vlerë. Prandaj sa ta kemi mundësinë, le ta vlerësoj- 
më jetën me punë të dobishme dhe të përpiqemi 
t’i japim hakun çdo gjëje që kërkon falënderim. Për 
shembull, mirësinë e të folurit le ta shfrytëzojmë me 
përmendjen e Zotit, si një shërim për zemrat tona. 

Kështu e këshilloi Pejgamberi $§§, Hafsën: “O 
Hafsa! Ki kujdes në të folurit e tepërt, pasi e folu- 
ra e tepërt, përveçse gjatë përmendjes së Allahut, 
e vret shpirtin. Përmende Zotin shumë! Kjo e 
ripërtërin zemrën! (AH el Muttaki, 1 , 439/1896.) 

Allahu i Lartmadhëruar na këshillon të jemi të 
kujdesshëm në dy çështje: 

“Dhe jepni nga ajo që Ne u kemi dhënë 
juve, para se ndonjërit prej jush t’i vijë vdekja, e 
atëherë të thotë: ‘O Zoti im, përse nuk më shtyve 
edhe pak afatin (e vdekjes), që të jepja lëmoshë e 
të bëhesha prej të mira!”’ (Munafikun, 10) 

Ajeti i mëposhtëm tregon qartë se si kthehen 
mbrapa vajtimet dhe pretekstet e atyre që e shka- 
tërruan jetën e tyre: 


“Dhe ata do të klithin: ‘O Zot ynë, nxirrna e 
të bëjmë vepra të mira, e jo si ato që i bënim!’ Q 

_ 

Po a nuk u dhamë juve jetë aq sa ai ka dashur 
të mendojë, ka mundur të mendojë gjatë asaj 
kohe, madje juve u ka ardhur edhe pejgamberi, 
pra shijoni, se për zullumqarët nuk ka ndonjë 
ndihmëtar.” (Fatir, 37) 


Një tjetër arsye pse keqpërdoret koha, sikurse 
ndodh me të gjitha mirësitë e tjera në jetë, është 
mungesa e vetëdijes mbi vdekjen, apo tentativa për 
t’i qëndruar larg asaj. Në një hadith thuhet: 

“Kujtojeni shumë vdekjen e cila zhduk rrë- 
njësisht të gjitha dëshirat” (Tirmidhi, Kijamet, 26.) 
Ata të cilët vazhdojnë në rrugën e tyre të gabuar, 
pavarësisht këshillave Pejgamberore, padyshim që 
do të kenë një fund të dhembshur. 

Një ditë, i Dërguari i Allahut |§§ tha: “Nuk 
ka asnjë njeri që do të vdesë dhe nuk do të 
pendohet. ” 

Sahabët e pyetën: “Për çfarë të pendohet, o 
i Dërguari i Allahut” 

I Dërguari i Allahut iu përgjigj: “Personi bami- 
rës do pendohet që nuk ka shpenzuar më shumë, 
ndërsa keqbërësi që nuk ka hequr dorë nga të 
këqijat. ” (Tirmidhi, Zuhd, 59.) 


Kur njeriu sheh me syrin e zemrës rrjedhën e 
Fuqisë Hyjnore të pasqyruar në mbarë gjithësinë, 
e ndjen veten të detyruar të mendojë se si duhet të 
pozicionohet në këtë jetë. E vërteta më e madhe 

që duhet ta lidhë njeriun me jetën, është çështja e 
vdekjes. Sa pamje e mahnitshme për njeriun është 
ai moment lamtumire. Kush e njeh vdekjen dhe e 
kupton se është udhëtar i Ahiretit, nuk bëhet pre e 
lojërave të kësaj jete dhe nuk humbet kohë me to. 
Në Kuran thuhet: 


“Ne nuk krijuam qiejt e tokën dhe çka ndër- 
mjet tyre, pa një qëllim. Por, Ne i krijuam të dyja 
me qëllim të caktuar, mirëpo shumica e tyre nuk 
dinë.” (Duhan, 38-39) 


Sikur të gjitha mirësitë e përkohshme të mbli- 
dhen tek një njeri, dhe sikur ky njeri të jetojë edhe 
një mijë vjet, ç’dobi ka! Në fund të fundit, vendi ku 
do të futet a nuk do të jetë kjo tokë të cilën e shkelim 
me këmbë?! Si nuk merr njeriu mësim, ndërkohë që 
këshillohet përherë gjatë gjithë kohës. Sa mashtrim 
i frikshëm është të pandehësh se lojërat e kësaj jete 
janë të vërteta.L 


Imam Shafiu thotë: U A kanë leverdi karvanet 


të ndërtojnë shtëpi gjatë udhëtimit?” 

Një jetë e tillë nuk është gjë tjetër vetëm se një 
lojë në fëmijëri, një kënaqësi në rini, një papjekuri 
në moshë madhore, një mall për të shkuarën në 
pleqëri dhe një mijë e një përpjekje. Vdekja e pret 
njeriun në çdo çast në pritë. Sa shpenzim i tepërt 
në jetë është lodhja me kënaqësitë e përkohshme 
deri në ditën e fundit, pa lënë mënjanë zbukurimet 
e kësaj bote, vetëm e vetëm për të fituar qetësinë 

që të jep jeta larg mendimit për Ahiretin!.. Sa mall 
do të ndjejnë një ditë për kohën e çuar dëm, ata 
të cilët e shkatërruan kohën e tyre sikur nuk do të 
vdisnin asnjëherë!... 

Ata, të cilët e kanë dhënë veten e tyre pas 
kënaqësive epshore, i shmangen vazhdimisht të 
menduarit për jetën e varrit dhe atë të përtejmen, 
duke u përpjekur të jetojnë jetën e tyre mbi planin 
epshor. Prandaj vdekja për ta është një ankth për 
të ardhmen dhe një frikë e tmerrshme, pasi njeriu 
dëshiron të jetojë në një botë të cilën e ka imagjinuar 
dhe i ka dhënë shpirtin. A është e mundur që një 
njeri, i cili ka shkatërruar Ahiretin duke u përkujdesur 
për këtë botë, ta lërë vilën e tij luksoze dhe të kërkojë 
të jetojnë në një rrënojë? E kundërta, a mund të kon- 
ceptohet që një besimtar, i cili e mendon thellësisht 
Ahiretin, të trembet nga frika për varrin? 

Kështu na e tregon Rumiu rrugën për të shpë- 
tuar nga të fshehtat e kësaj bote dhe për të arritur 
lumturinë e përhershme: 

“Mos e përqafo shumë pasurinë, që kur të vijë 
koha e caktuar ta kesh të lehtë ta lësh! Edhe e lë 
lehtë, edhe fiton sevape! Mbështetju fort Atij që 
të qëndron më afër, Ai është i Pari dhe i Fundit!” 

Shumica e njerëzve frikësohen nga vdekja fizike 

€ e tyre, por në fakt ajo që duhet t’i frikësojë më 
shumë është vdekja e shpirtit. 

_ 

Për çdo qenie të gjallë ka një frymë të fundit, 
e cila nuk mund të shtyhet më tutje. Koha ecën me 
hapa të shpejtë sipas përcaktimit të Zotit. Në jetën e 
kësaj bote, pak a shumë është e mundur të marrësh 
çdo gjë dhe të kthesh prapa shumë gjëra, por kohën 
e kaluar kurrë... Askush nuk mund të qëndrojë indi- 
ferent kur një copëz e vogël floriri hidhet në kosh, 
por sa e habitshme është kur qëndrojmë indiferent 
ndaj kohës që kalon, për të cilën edhe po të japim 
miliona flori, nuk mund ta marrim dot mbrapsht. 

Feriduddin Attar thotë: “Janë katër gjëra që 
s’mund të të kthehen prapa pasi i ke humbur: 
fjala e dalë nga goja, shigjeta e gjuajtur, aksidenti 
i bërë dhe një jetë e harxhuar kot.” 


Një mik i ngushtë i Zotit, për të kuptuar mirë 
vlerën e kohës dhe për ta çmuar atë sa më mirë, 
jep këto këshilla: “Bëju vizita të herëpashershme 
në spital të sëmurëve! Falëndero Zotin për gjendjen 
tënde shëndetësore dhe mendo edhe gjendjen e 
atyre të sëmurëve! Shko herë pas here në burgje dhe 
gjyko për jetën e përvuajtur të njerëzve të burgosur! 
Mendo për një çast se krimi është kryer për një 
moment të caktuar, në mënyrë të pavetëdijshme, 
nga ana tjetër ashtu i rrënuar shpirtërisht hyr në 
burg e mendo që edhe ti mund të ishe në vendin e 
tyre! Falëndero Zotin që të mbrojti dhe ruajti për të 
mos rënë në këtë gjendje! Lutu edhe për shpëtimin 
e atyre që janë atje! Më pas shko në varreza, dija g 
_ 

vlerën kohës, duke menduar se nuk ka asnjë peshë 
pendimi pasi të kesh humbur mirësinë e jetës! Lexo 
një Fatiha për të vdekurit dhe përpiqu ta shfrytëzosh 
këtë kohë të mbetur duke falënderuar Zotin tënd!” 

Kjo do të thotë që një besimtar duhet të përpiqet 
të bëjë një jetë të devotshme pa e harruar Krijuesin 
e gjithësisë në asnjë kohë dhe vend. Allahu thotë: 

“E mos u bëni si ata që harruan Allahun, pra 
(Allahu bëri që ata) harruan vetveten! Të tillët janë 
fasikët.” (Hashr, 19) 

Pasi shpjegon se çuarja dëm e kohës dhe harxhi- 
mi i tepërt i saj me njerëz që nuk kanë preokupime 
të tjera në jetë, është një nga turpet më të mëdha të 
nefsit, Ebu Abdurrahman Sulemi tregon se si mund 
të kurohet një dukuri e tillë: 

“Duhet ta kuptosh kohën si gjënë më me 
vlerë në jetë dhe ta shfrytëzosh atë me punët 
më të vlefshme siç është ajo vetë, pra duke për- 
mendur Allahun, duke E adhuruar përherë dhe 
duke forcuar devotshmërinë në shpirtin tënd. I 
Dërguari i Allahut $|l ka thënë: ‘Lënia mënjanë e 
gjërave që nuk i interesojnë njeriut, është tregues 
i një m\;slimanizmi të mirë.’” (Tirmidhi, Zuhd, 11 .) 

Hadithi njofton se është një detyrim moral i yni 
vetëdijësimi mbi vlerën e kohës dhe më pas vijon: 

“Dija vlerën pesë gjërave para se të vijnë pesë 

® të tjera: vlerën e rinisë para pleqërisë, vlerën e 
shëndetit para se të sëmuresh, vlerën e pasurisë 

_ 

para se të varfërohesh, vlerën e kohëve të lira para 
se të vijnë kohët e zëna dhe vlerën e jetës para se 
të Vijë vdekja. ” (Hakim, el-Mustadrek, IV, 34, Buhari, Rikak, 
3; Tirmidhi, Zuhd, 25.) 

“Në ditën e gjykimit robi nuk lëviz nga vendi 
pa u pyetur për katër gjëra: 

1. Për jetën - me çfarë e zhduku atë? 

2. Për rininë - ku e kalbëzoi atë? 

3. Për pasurinë - ku efitoi dhe ku e shpenzoi? 

4. Për diturinë - çfarë bëri me të?” (Tirmidhi, 
Kijame, 1.) 

“Ka dy mirësi të cilat shumica e njerëzve 
mashtrohen kur i përdorin: Shëndeti dhe koha 
e lirë. ” (Buhari, Rikak, 1.) 


Allahu na njofton në shumë ajete kuranore 
se në Ahiret do të pyetemi për të gjitha mirësitë 
materialo-shpirtërore që na janë dhënë. Dijetarët 
Islamë kanë dhënë mendime të ndryshme për sa i 
përket mirësive më të rëndësishme për të cilat do 
merremi në llogari Ditën e Gjykimit. 

Ibn Mesud thotë se këta janë “Siguria, shë- 
ndeti dhe koha e lirë”. Muavije ibn Kurre thotë: 
“Llogaria më e tmerrshme në ditën e gjykimit është 
ajo e kohës së lirë”. (Bursevi, X, 504.) 


Kjo këshillë e Gazaliut në lidhje me shpenzimin 
e tepërt të kohës, ka shumë domethënie: 

“Birl Mendo që sot ke vdekur. Sa do të mër- 

zitesh për kohët që i ke kaluar ashtu i pavetëdij- 
shëm. ‘Ah sikur!’- do të thuash, por pa kuptim.” 

Xhunejd Bagdadi thotë: 

“Një ditë e kësaj bote është më me vlerë se një 
mijë vite tëAhiretit. Fitorja dhe humbja i përkasin 
kësaj bote. Në Ahiret nuk ke çka të fitosh apo 
të humbësh.” 

Koha e humbur nuk zëvendësohet. Kjo pasi të 
gjitha dosjet e së kaluarës janë mbyllur. Të paktën 
të përpiqemi t’i zëvendësojmë ato nëpërmjet anës 
shpirtërore, duke bërë lutje dhe adhurime për 
Krijuesin tonë. 

Lumi i jetës rrjedh shumë shpejt. Ditët e kësaj 
jete të përkohshme të kufizuara nga Vullneti Hyjnor, 
janë si pikat e ujit në një gotë. Të mos harrojmë se 
për çdo ditë që kalon ndodh një pakësim i ujit në 
gotë, largohemi një ditë më shumë nga kjo botë dhe 
i afrohemi një ditë më shumë jetës tjetër. 

Meqenëse exheli nuk dihet se kur vjen, duhet të 
kujtojmë se në çdo moment mund të takohemi me 
Azrailin, në mënyrë që në frymën e fundit të mos 
shohim dramën tonë. 





Nexhip Fazël thotë: 

Në momentin e frymës së fundit, 
kur perdet e jetës ulen dhe ngrihen, 
t’i themi Azrailit “Mirë se erdhe”! 

Zoti na mundësoftë ta kalojmë këtë jetë të 
mbetur me adhurime ndaj Zotit dhe ta japim fry- 
mën e fundit si myslimanë. Zoti na e mundësoftë 
ta kuptojmë mirësinë e kohës që na është dhuru- 
ar, në të cilën jetojmë botën tonë të brendshme 
dhe të jashtme, për të bërë kështu një jetë larg 
shpenzimeve të tepërta! 

Amin!.. 



© 










në dituri 


Skpirti që do të ndrlçojë dke 
edukojë skoqërinë, nuk ësktë 
skpirti i cili tkjeskt ësktë i 
dkënë pas lihmve, por skpirti i 
loesimtsirëve të mirë i cili ësktë 
tkelluar dke mhruytur me 
urtësitë kuranore. 

NË DITURI 


Shpirti i mbruajtur me diturinë e vërtetë nuk 
është ai që qëndron gjithë ditën mbi libra voluminoz, 
por shpirti i besimtarit të mirë që thellohet mbi urtë- 
sitë e Kuranit dhe i shërben me mëshirë njerëzimit. 

Të dish do të thotë të zgjidhësh enigmën e 
qëllimit të krijimit dhe të përfitosh shpirtërisht nga 
krijimi i Allahut. Zbukurimi i jetës me mirësjellje, 
modesti, shpirtshmëri dhe kuptim bëhet i mundur 
duke qëndruar larg shpërdorimit dhe sjelljeve të tjera 
negative. Shpërdorimi është lajmëtar i fatkeqësisë 
në individ, familje dhe shoqëri. 

Të gjitha mirësitë që i janë dhuruar njeriut janë 
një amanet në dorën e tij. Nëse këto mirësi nuk 
shfrytëzohen në vendin e duhur, por shfrytëzohen 
për të plotësuar kënaqësitë e egos, atëherë Allahu 
e merr begatinë prej e aty. 


Shpërdorimi nuk duhet të kufizohet vetëm me 
pasuritë materiale, sepse ai në fakt ka të bëjë me 

të gjitha çështjet e jetës. Kalimi i kohës me punë 
boshe është shpërdorim, angazhimi me dituri të 
padobishme dhe përdorimi i saj për interesa vetjake 
është shpërdorim i madh. 


Shpërdorimi në dituri 

Dituria është një aktivitet sublim që plotëson 
nevojën natyrale të njeriut për të mësuar. Dituria, 
e cila qëndron në majë të aktiviteve njerëzore, i jep 
mundësi besimtarit ta njohë nga afër Krijuesin dhe 
ta adhurojë Atë. 

Niveli më i lartë i diturisë është njohja e Allahut. 
Të gjitha aktivitetet e njohurisë që nuk ndihmojnë 
njeriun në këtë botë spovash dhe nuk e afrojnë me 
Allahun, janë shpërdorime të mirëfillta. Dituria që 
nuk përçon urtësi është keqpërdorim i prirjes naty- 
rale të njeriut për të mësuar. 

Termi dituri në Kuran përmendet si cilësi që 
e afron dhe e bën më të devotshëm njeriun ndaj 
Allahut. Ajeti kuranor thotë: 


“A mund të krahasohet ai që falet natën, 
duke bërë sexhde dhe duke qëndruar në këmbë 
e që ruhet prej jetës tjetër dhe shpreson në 
mëshirën e Zotit të tij (me jobesimtarin)?! Thuaj: 
“A JANË TË BARABARTË ATA QË DINË DHE 


C ATA QË NUK DINË?! Vetëm mendarët i pranojnë 
këshillat!” (Zumer, 9) 

Ky ajet, i vlerësuar në kontekst, na jep një për- 
kufizim shumë të qartë të diturisë dhe injorancës 
njëkohësisht. Për të qenë pjesë e grupit që e njohin 
në thelb urtësinë dhe të vërtetën, duhet të bëhet 
kujdes në këtë çështje: 

1. Të falet rregullisht namazi i natës dhe të 
këndohet Kuran, sepse të dyja këto janë mënyra 
komunikimi me Krijuesin e gjithësisë. 

2. Të bëhet kujdes në çdo moment për sjelljet, 
duke pasur parasysh që për çdo veprim do të jepet 
llogari në Ditën e Gjykimit. 

3. T’i lutemi vaxhdimisht Allahut duke shpre- 
suar mëshirën dhe faljen e Tij. 

4. Të jetohet një jetë që të afron tek Allahu, 
pra një jetë në gjendje devotshmërie dhe qëndrimi 
larg veprimeve që cënojnë devotshmërinë. 

5. Të zhvillohet vetëdija se në çdo moment 
dhe vend jemi nën vëzhgimin e Allahut. 

6. Të përpiqemi vazhdimisht për të mbrojtur 
zemrën nga ambiciet e sëmura. 

Kurse cilësitë kryesore të të paditurve janë: 

1. Mosbesim dhe mosmirënjohje. 

2. Kur janë në gjendje të mirë e harrojnë 
Allahun, kujtohen për Të vetëm kur janë në vësh- 
tirësi. 

3. Rënia pas dëshirave dhe ambicieve persona- 
le dere në shkallën e vetëpëlqimit. Allahu në Kuran 
thotë: “A e ke parë ti atë që epshin e vet e ka 
marrë për zot?...” (Furkan, 43.) 


Të gjitha shkencat janë zbulim dhe evidentim i 
ligjeve që Allahu ka vendosur në univers. Zhvillimi 
i shkencës është i lidhur më shumimin e zbulimeve 
të këtyre ligjeve që ka vendosur Allahu. Por thjesht 
zbulimi i ligjeve të Allahut në unives nuk përbën 
diturinë që të çon në njohjen e urtësisë dhe qëllimit 
të krijimit. Dituria, në kuptimin e plotë të saj, është 
njohja e urtësisë së ardhjes dhe largimit nga kjo botë. 

Dituri është të përfitosh shpirtërisht nga 
madhështia e Krijimit të Allahut. 

Dituri është të gjesh atë që ke nevojë dhe sipas 
Kuranit ajo për të cilën kemi nevojë është vdekja 
duke qenë musliman. 

Dituri është së pari shpëtimi nga skllavëria 
e egos dhe vetëllogaria para se të gjykohesh nga 
gjykata hyjnore. 



Rumiu, i zhytur në të vërtetë e diturisë dhe 
detin e njohjes, kur ndodhej në nivelin literal të ditu- 
risë tha: “isha i papjekur”, kur filluan nga zemra t’i 
buronin urtësi tha: “U poqa” dhe kur arriti pjekurinë, 
etapë në të cilën urtësitë e universit iu shfaqën si në 
një libër, tha: “U dogja”. 

Në fakt një personi që thellohet në dituri, i 

shtohet modestia dhe urtësia. Njeriu sa më shumë 
thellohet në urtësi, aq më shumë e kupton dobësinë 
e tij përballë Fuqisë Hyjnore. Në këtë mënyrë ai 
kupton paaftësinë e vet, njeh veten e vet dhe duke 
njohur veten, njeh edhe Krijuesin. 

I dituri njeh Zotëruesin e vërtetë të krijesave, i 
do dhe ushqen mëshirë dhe dashuri për krijesat për 
hir të Krijuesit të tyre. 

I dituri fal, duron, dashuron, sakrifikon dhe kër- 
kon devotshmërinë. 

I dituri nuk fyen, nuk lëndon, nga gjuha e tij 
buron vetëm mirësi. 


I dituri gjithmonë përpiqet të jetë afër Allahut. 
Ai e përmend atë kur është në këmbë, ulur, shtrirë, 
apo duke ecur. 

I dituri është gjithmonë në gjendje meditimi mbi 
madhështinë e krijimit. 

I dituri është njeri zemre. 

I dituri është i lumtur në çdo vend dhe në çdo 
gjendje. 

I dituri ndjen përgjegjësi për ummetin. 

I dituri ndjen përgjegjësi për atdheun, kombin 
dhe flamurin, sepse ruajtja e dinjitetit është e mundur 
përmes ruajtjes së atdheut dhe kombit. 


I dituri, për të shpëtuar nga prangat e egos, i 
jep rëndësi jetës shpirtërore. 

I dituri nuk mashtrohet nga kënaqësitë e për- 
kohshme të kësaj bote. 

I dituri e shpëton veten nga sëmundjet e zemrës 
si smira dhe fama. 

I dituri arrin një gjendje shpirtërore që nuk i hyn 
në sy asnjë nga bukuritë dhe kënaqësitë e kësaj bote. 

I dituri kupton dobësinë e vetë përballë 
madhështisë hyjnore dhe vetëdijësohet për njohurinë 
e pakët. 

I dituri kupton se çfarë i duhet në jetë. 

I dituri është në gjendje shërbimi, modestie dhe 
mëshire karshi krijesave të tjera. 

I dituri mahnitet nga mrekullia e krijimit. 

I dituri kupton gjuhën universale, sepse me të 
diturin flet gjithkçka. 

I dituri e ka zemrën dhe mendjen në ekuilibër 
të plotë. 

I dituri është në gjendje entuziazmi prej imanit. 

I dituri arrin nivelin e gnosës. 

I dituri mendon jo mbi shkakun, por mbi 
Krijuesin e shkakut. 

Ai që njeh Allahun është më i dituri. Kurse kush 

€ nuk njeh Atë, nuk di asgjë. Një zemër që nuk njeh 
p Allahun është e verbër. 

_ 

Pejgamberi g!§, thotë: “Sikur të dinin atë që di 
unë do të qeshnit pak dhe do të qanit shumë... 
Por do t’i luteshit Allahut në shkretëtirë me për- 
gjërim të thellë. ” (Ibn Maxhe, 19.) 

Kur vdiq Omeri Abdullah ibn Mesudi 4§ë> 

tha: 

“Nëntë e dhjeta e diturisë iku.” 

Sahabët thanë: 


“Akoma kemi dijetarë në mesin tonë.” 
Ibnu Mesudi 4§ë> ia ktheu: 

“E kam fjalën për diturinë e gnosës.” 
Ajeti Kuranor thotë: 


“...Në të vërtetë, nga robërit e Tij, Allahut i 
frikësohen vetëm dijetarët...” (Fatir, 28) 


Siç kuptohet edhe nga ajeti, dituria që nuk zgjon 
ndjenjën e frikës dhe devotshmërisë ndaj Allahut, 
nuk është dituria për vlerën e së cilës flasin Kurani 
dhe Hadithi. Një tjetër problem shqetësues është 
neglizhenca ndaj një sërë urdhëresash me pretekstin 
e të qenit në kërkim të diturisë. Kjo nuk është gjë 
tjetër përveçse një vetëmashtrim i qartë. 


Nuk ka dyshim që dituria tokësore është e 
domosdoshme. Vlera e saj rritet kur përdoret 
si duhet, kur përdoret në dobi të njerzëve. Këto 
lloj shkencash janë shumë të rëndësishme sepse 

japin kontributin e tyre për të sjellë argumente nga 
madhështia e krijesave të Allahut. Përmes këtyre 
shkencave, arti dhe mrekullia e Allahut në univers 
kuptohet më mirë dhe qartë. Zhvillimi teknologjik, 
astronomia, shkenca e gjenetikës dhe çdo aktivitet 
tjetër shkencor, çdo ditë e më tepër po i ofron 
njerëzve madhështinë e Fuqisë Hyjnore. 

Ajeti kuranor thotë: 

“Ne do t’u tregojmë atyre shenjat Tona në 
hapësirat tokësore e qiellore, si dhe në vetvete, 
derisa t’u bëhet plotësisht e qartë se ai (Kurani) 
është e vërteta. Vallë, a nuk të mjafton ty që, 
Zoti yt është Dëshmues i çdo gjëje?!” (Fusilet, 53) 

Në fakt, ajo që synohet të arrihet përmes ditu- 
risë është zbulimi i enigmave në botën fizike dhe 
metafizike, për të arritur sa më të plotë njohjen e 
Allahut. Dituria përmes zbulimeve që arrin në fusha 
të ndryshme, duhet t’i shërbejë zemrës për të arritur 
një gradë më të lartë shpirtërore. Çdo zbulim i ri 
është një argument më tepër për ekzistencën dhe 
madhështinë e Krijuesit. Por fatkeqësisht, megjithëse 
shkenca çdo ditë e më shumë po zbulon dhe sjellë 
argumente të ekzistencës së Zotit, përsëri shumë 
zemra janë neglizhente dhe indiferente përballë 
gjithë këtyre mrekullive që Allahu ka vendosur në 
univers. 

@ Ata që e përdorin diturinë për qëllime të 
këqija, duke dëmtuar në këtë mënyrë njerëzit, në 

_ 

të vërtetë kanë tradhëtuar diturinë dhe për pasojë 
kanë rënë në një shpërdorim dhe keqpërdorim 
masiv të kapaciteteve mendore dhe shpirtërore. 
Prandaj është e domosdoshme që shkenca të jetë 
nën kontroll dhe të udhëhiqet nga drita e Kuranit 
dhe Sunetit. Shkenca që është e privuar nga kjo 
dritë, është e destinuar të kthehet në dëm të njeriut. 

Fatkeqësisht sot vlerësohet vetëm aftësia 
intelektuale e njeriut. Kurse gjendja e botës shpir- 
tërore të tij dhe aftësia për ta përdorur në mënyrë të 
dobishme diturinë, nuk vlerësohen dhe nuk u jepet 
rëndësi fare. Por për të arritur lumturinë në këtë botë 
dhe në botën tjetër, nuk mjafton vetëm shkenca. 

Një person që është shumë i aftë në fushën 
e jurisprudencës, por që nuk ka arritur sa duhet 
pjekurinë shpirtërore, në vend që të japë drejtësi, i 
bën padrejtësi njerëzve. Po ashtu, edhe një mjek në 
vend që të jetë burim shërimi, mund të shndërrohet 
në një kasap të vërtetë. Një prijës të cilit i mungon 
mëshira dhe dashuria, sa do i aftë të jetë, do të 
shtypë këdo që ka nën sundim. Këto dëme, të cilat 
nuk mund t’i bëjë një injorant, arrin t’i bëjë një i 
shkolluar dhe i arsimuar. Përdorimi i diturisë në 
mënyrë të gabuar sjell humbjen e madhe në Botën 
Tjetër. 


Rumiu, në veprën e tij të famshme Mesnevi, e 
përshkruan kështu këtë të vërtetë: 

“Personi i ditur dhe i aftë është i dobishëm, 

por nxirr mësim nga Iblisi dhe mos i beso shumë 
diturisë tënde. Mos harro që Iblisi, i cili është i 
dëbuar nga mëshira e Allahut, ishte një nga më 
të afërtit e Tij, ishte prijësi i engjëjve, por filloi të 
mburrej nga dituria dhe pozita që kishte. Filloi ta 
shihte më përçmim Ademin dhe si përfun- 
dim u poshtërua vetë dhe u privua përgjithmonë 
nga mëshira e Allahut.” 

Një dituri që e bën njeriun mendjemadh, edhe 
nëse duket e dobishme, nuk i jep asnjë përfitim 
personit, përveç humbjes së sigurt. Prandaj 
Pejgamberi 5§f, kur lutej për dituri, gjithmonë lutej 
kështu: 

“O Zot më jep dituri të dobishme dhe më 
mbro nga dituria e padobishme. ” (Muslim, dhikër, 73 .) 

Ashtu si mësimi i njohurive themelore të fesë 
është farz ajn, edhe mësimi i veprave të zemrës si 
sinqeriteti, durimi, syefaqësia, mburrja është farz ajn. 
Anashkalimi i tyre sjell humbje të sigurt në Botën 
Tjetër. Nëse nuk je i pajisur më dituri të dobishme, 
sado i ditur të jesh, përfundimi do të jetë dështimi. 

Imam Gazaliu, në lidhje me shpërdorimin e 
kohës dhe përpjekjes gjatë mësimit të diturisë, jep 
këto këshilla: 



u Dituria që mëson duhet të jetë e tillë që 
t’i japë lulëzim zemrës dhe bukuri moralit. Për 
shembull, nëse mëson që do kesh edhe një javë 

jetë, menjëherë angazhohesh në mësimin e ditu- 
risë së dobishme, kontrollon zemrën, ndërpret të 
gjitha lidhjet me interesat materiale dhe përpiqesh 
të bësh vepra të mira. Por njeriut mund t’i vijë 
vdekja në çdo moment. Prandaj dituria me të 
cilën angazhohesh duhet të jetë e atillë që të të 
lartësojë shpirtërisht.” 

Dituria kërkon përpjekje të jashtëzakonshme. 
Thelbi i diturisë bëhet i dukshëm përmes zbatimit 
të saj. Dituria e pazbatuar, siç e përshkruan edhe 
Kurani, është si një kafshë që mbart në shpinë libra. 

Dituria konsiderohet e tillë kur e çon personin 
tek njohja e Krijuesit të gjithësisë, në vepra të mira 
dhe devotshmëri. Edhe shejtani ishte shumë i ditur, 
po ashtu edhe Karuni ishte shumë i ditur, por nuk 
u vlejti dituria. Ajo dituri i bëri mendjemëdhenj, çka 
u solli një përfundim të dhimbshëm. 

Pra nëse dituria nuk shndërrohet në vepër, nuk 
bëhet pjesë e moralit, nuk e pajis njeriun me cilësi 
të larta shpirtërore, të gjitha përpjekjet e dhëna për 
ta arritur atë janë shpërdorim dhe humbje kohe. 

Nuk duhet të harrojmë që Allahu të gjitha 
sekretet e njeriut dhe universit i ka përmbledhur 
në Kuran. Thelbi i gjithë diturisë është në Kuran. 


“Ai i ka çelësat e së padukshmes dhe vetëm 
Ai i njeh ato. Ai e di ç’ka në tokë dhe në det; 
asnjë gjeth nuk bie, pa e ditur Ai dhe nuk ekziston 

asnjë kokërr në errësirën e tokës, as e njomë, as 
e thatë, që të mos jetë shënuar në Librin e qartë 

(Leuhi Mahfudh).” (En’am, 59) 

Po ashtu në suren Rrahman thotë: “I 

Gjithëmëshirshmi ua ka mësuar Kuranin (robërve 
të Tij), ka krijuar njeriun dhe i ka mësuar atij të 
folurit e qartë.” (Rrahman, 1-4) 

Kurani është mesazhi i fundit i Allahut për nje- 
rëzimin. 


Ajo që ka më shumë nevojë ummeti musliman 
është dituria e Kuranit. Prandaj duhet t’i japim 
më shumë rëndësi mësimit dhe thellimit në Kuran 
dhe në shkencat e tij. Për ta kuptuar drejt Kuranin 
duhet një atmosferë e caktuar shpirtërore, duhet 
një përfshirje shpirtërore në vetë Kuranin. Kurani i 
tërheq vëmendjen besimtarëve duke i thënë: 

“Edhe ata, që, kur paralajmërohen nga 
shpalljet e Zotit të tyre, nuk bëhen as të shur- 
dhër, as të verbër.” (Furkan, 73) 


“Vërtet, Ne u kemi sjellë njerëzve shembuj 
në këtë Kuran për çdo gjë, për t’ua vënë veshin.” 

(Zumer, 27) 



Prandaj është e domosdoshme që gjatë 
angazhimit me Kuran të krijojmë një lidhje shpir- 
tërore me të. Aq sa është e rëndësishme pastërtia 
fizike, aq është e rëndësishme edhe pastërtia shpir- 
tërore. Përsëri në Kuran thuhet: 

“Vallë, a nuk përsiaten ata për Kuranin apo 
i kanë zemrat të kyçura?!” (Muhamed, 24) 

“Vërtet, kushdo që e pastron shpirtin, do të 
shpëtojë.” (Shems, 9) 

Kurani, i cili është udhërrëfyesi ynë, na fton në 
meditim dhe reflektim. Ata që janë të devotshëm 
e kuptojnë më mirë Kuranin. “...prandaj ruajuni 
Allahut! Allahu ju mëson ju...” (Bekare, 282) 

Kurse në një ajet tjetër u tërheq vëmendjen në 
këtë mënyrë besimtarëve: 

“Ne e kemi zbritur (Kuranin) në gjuhën arabe 
(për të qenë) si gjykim (për njerëzit). Por, nëse ti 
ndjek dëshirat e tyre, pas dijes që të ka ardhur, 
ti nuk do të kesh as ndihmës, as mbrojtës prej 
Zotit.” (Rrad, 37) 


Ajeti kuranor tregon prioritetet që duhet të kenë 
besimtarët në rrugën e diturisë. Prioriteti i tyre i 
parë duhet të jetë kultura e Kuranit. Nuk mund të 
imagjinohet dituria pa Kuran. Fatkeqësisht në ditët 
tona disa njerëz e kanë kaluar në plan të dytë, madje 
në plan të tretë, kulturën e Kuranit. 


Fakti që besimtarët i dërgojnë fëmijët vetëm 
gjatë pushimëve të verës për të mësuar Kuran, 
tregon mungesën e seriozitetit në lidhje me çësh- 
tjen. Është fatkeqësi dërgimi i fëmijëve në kurset 
e Kuranit thjesht për të mbushur kohën e lirë. 
Një tjetër problem është mosdhënia e rëndësisë 

së duhur kuptimit të Kuranit. Nuk mjafton thjesht 
leximi i Kuranit, krahas leximit duhet me patjetër të 
thellohemi në kuptimin e tij, i cili është dhurata më 
e madhe që Allahu i ka falur njeriut. Dhënia rëndësi 
e diturive të tjera, duke anashkaluar Kuranin, është 
kërkimi i suksesit dhe të ardhmes në rrugë të gabuar. 
Njeriu ka nevojë më shumë për ushqim shpirtëror, 
sesa ushqim material. 


Sa bukur e përshkruan Mevlana: 

“Mos u lodh shumë duke ushqyer stomakun 
sepse ai është një kurban që do t’i dorëzohet 
tokës. Ti interesohu më shumë të ushqesh zemrën. 
Ajo të dërgon në lartësitë qiellore. Jepi zemrës 
ushqim shpirtëror. Jepi vetes mendim të pjekur 
në mënyrë që të shkosh i fortë në destinacionin 
përfundimtar.” 


Dëshirat dhe kënaqësitë tokësore janë në rolin 
e prangave për jetën shpirtërore. Nuk shkohet tek 
Zoti me një zemër të dobët. Prirja ndaj kënaqësive 
është si një gurë i rëndë gjatë rrugëtimit shpirtëror. 
Me një gurë të tillë as nuk notohet, as nuk fluturohet. 
Nëse njeriu nuk angazhohet me punë të mira, puna 
e keqe fillon të angazhohet me të. 

Sa bukur e thotë poeti i famshëm Sadi Shirazi!: 



“Në botën e kënaqësive, shpirtit të njerëzve 
i neveritet vetja.” 


Është mangësi e madhe të kërkosh lumturi nga 

mjerimi. Lumturia nuk sigurohet nga diplomat e 
marra, por nga Krijuesi i gjithësisë. 

Allahu thotë në Kuran: “Allahut i takojnë 
thesaret e qiejve dhe të Tokës, ndonëse hipokritët 
nuk kuptojnë.” (Munafikun, 7) 

Nuk duhet të harrojmë që shpirti që do të 
ndriçojë dhe edukojë shoqërinë, nuk është shpirti 
i cili thjesht është i dhënë pas librave, por shpirti i 
besimtarëve të mirë i cili është thelluar dhe mbruajtur 
me urtësitë kuranore. 

Kurse Poeti i famshëm Mehmet Akif Ersoi, 
recetën e duhur të brezave për shërimin e shpirtit, 
e ka përmbledhur kështu: 

Frymëzimin duhet ta marrim nga Kurani 

Të përçojmë islamin në epokën moderne... 

Allahu na ruajttë nga mbajtja e ngarkesës së 
rëndë të zemrave të sëmura, që janë shkatërruar 
për shkak të privimit nga Kurani. Na bëftë të 
gjithëve prej robërve të lumtur, që takohen në 
shërimin, udhëzimin dhe mëshirën e Kuranit dhe 
që vrapojnë të qetë drejt takimit hyjnor... 



Amin!.. 










në vterat morate 


Zotiynë urdkëron që gjitkëjetën tonë 
ta jetojmë krenda kornizës së moratit 
të kukur, me një zemër të ndjeskme 
dke në një mënyrë që i ka kije cfinjitetit 
njerëzor, sepse Attaku i Madkëruar i ka 
fidurvetëm njenutveçonnë e moratit. 

Ësktë e pamundur të mendoket një jetë 
fetare e privuar prej kukurive morate. 

Një kesim që nuk zkukuroket me 
vtera morate ësktë si një dritë qiriu pa 
mlourojë. Ai (kesimi) ësktë gjitkmonë 
nën rrezik të macfk përkattë jurtunave 
të egos etke skejtanit. 

L V-^ 

v_ y _. 

NË VLERAT MORALE 


Morali, është një prej cilësive të bukura që Allahu 
i Madhëruar kënaqet kur e sheh te ne robërit e Tij. 
Ai është një prej sukseseve më të mëdha të birit të 
njeriut, sepse sipas hadithit, “Pajisuni me moralin e 
Allahut!” 1 , morali i bukur është manifestimi i cilësive 
të bukura të Allahut në zemrën e besimtarit. 


Nga kjo pikëpamje, pajisja me moral të bukur, si 
një prej detyrave tona më të rëndësishme të devot- 
shmërisë, është një nga treguesit më të qartë të afër- 
sisë sonë me Allahun. Morali i bukur është një vlerë 
e lartë që kurorëzon jetën tonë të devotshmërisë. 

Morali përbën dinjitetin dhe nderin e njeriut 
dhe vë në pah identitetin e tij më të qartë. Për këtë 
arsye, morali është një cilësi e lartë që i takon vetëm 
njeriut ndër të gjitha krijesat. 

Njeriu i përsosur është një monument krijimi, 





l - Munaui, et-Tearif, fq. 564. 

i cili bart manifestimet e elegancës dhe delikatesës 
së Artit Hyjnor në këtë botë sprovash. Lloji njerëzor 
është krijuar si një shembull i veçantë i finesës së 
paarritshme dhe thellësive pafund. Dhe, këtë vlerë 
të lartë, ai mund ta ruajë vetëm duke bërë një jetë 
të devotshme, të frymëzuar me vlera morale. 

Ndërsa zemra, e cila është si një lloj mburoje e 
moralit, është krijuar me aftësinë për të gëzuar një 
nder të lartë si “vend-shikimi hyjnor”. Për rrjedhojë, 
nëse njeriu bën një jetë në planin material, duke 
rendur vetëm pas dëshirave të egos dhe nuk e 
zbukuron botën e zemrës me vlera morale, atëherë 
ai është duke e tradhtuar dinjitetin njerëzor dhe atë 
të devotshmërisë, është duke e humbur pozitën e 
lartë që ka tek Allahu i Madhëruar. Kjo do të thotë 
se njeriu, i cili është krijuar në formën më të bukur 
ndër të gjitha krijesat dhe është nderuar me një 
respekt të veçantë hyjnor, e çon dëm këtë vlerë të 
lartë duke e shpërdoruar në mënyrë të tmerrshme. 



Qëllimi i moralit është t’i japë njeriut vetëdijen 
se ndodhet gjithmonë nën vëzhgimin e kamerave 
hyjnore, duke e pastruar atë prej cilësive primitive, 
për ta ngritur në nivelin e “njeriut të përsosur”, që 
është edhe tipi ideal për Islamin. Përveç kësaj, morali 
ka për qëllim të qëndisë në esencën njerëzore, në 
mënyrë të natyrshme, cilësitë e larta si mirësjellja, 
delikatesa, edukata, turpi, bujaria, dhembshuria dhe 
mëshira. Nga kjo pikëpamje, morali është një pjesë e 

pandarë e fesë dhe besimit, madje, është shpirti dhe 
thelbi i tyre. Për rrjedhojë, edhe Profeti i Allahut, jH, 
i cili u dërgua si mëshirë për botët dhe udhërrëfyesi 
ynë drejt udhëzimit, detyrën e dërgimit të tij si profet 
e ka përmbledhur me këto fjalë: 

“Unë jam dërguar për të plotësuar moralin 
e bukur. ” (Muvatta’, Husnu’l-Hulk, 8.) 

Është e pamundur të mendohet një jetë fetare 
e privuar prej bukurive morale. Një besim që nuk 
zbukurohet me vlera morale është si një dritë qiriu 
pa mburojë. Ai (besimi) është gjithmonë nën rrezik 
të madh përballë furtunave të egos dhe shejtanit. 

Për këtë arsye, ne jemi të detyruar ta marrim 
nën mbrojtje fenë dhe besimin tonë, me anë moralit 
të bukur, si me një mburojë shpirtërore. I Dërguari 
i Allahut, $H, në një hadith fisnik ka thënë: 

“Xhibrili më ka thënë, se Allahu i 

Madhëruar, ka urdhëruar: «Kjo fe, është ajo që 
Unë kam zgjedhur për Veten dhe me të cilën jam 
i kënaqur. Kësaj(feje), i shkon vetëm bujariadhe 
morali i bukur. Për sa kohë të jetoni si myslima- 
në, ngrijeni këtë (fe) me këto dy virtyte!»” (Hejthemi, 
VIII, 20; Ali el-Muttaki, Kenz, VI, 392.) 


Ja pra, morali i bukur ka një rëndësi jetike për 
jetën fetare. Një jetë pa vetëdije për vlerat morale, 
është një shpërdorim i hidhur i kësaj dhurate. Ndërsa 
zemrat që kanë përfituar prej këtyre vlerave, kanë 

gëzuar fatin të provojnë kënaqësinë dhe shijen e 
vërtetë të besimit. Kjo ndodhi e shpreh shumë bukur 
faktin se morali i bukur është një urë shpirtërore që e 
lidh njeriun me atmosferën e besimit dhe udhëzimit: 

Në kohën e Profetit |H§, jetonte një sahab me 
moral të bukur me emrin Hakim ibn Hizam. Ky 
sahab ishte njëkohësisht edhe i afërm i nënës sonë 
Hatixhes Ai ishte shumë bujar, zemërbutë dhe 
bamirës. Në kohën para Islame, ai i shpëtonte 
nga vdekja dhe i mbronte vajzat e mitura të cilat 
baballarët donin t’i varrosnin të gjalla (për shkak të 
zakoneve injorante). Një ditë, ai shkoi tek i Dërguari 
i Allahut, jH, dhe e pyeti: 

“Përpara se të përqafoja Islamin, bëja vepra 
të mira, duke dhënë bamirësi, duke liruar skllevër, 
si dhe duke mbajtur marrëdhënie të mira me të 
afërmit dhe farefisin. A do të kem shpërblim për 
këto vepra?” Profeti $H, i tha: 

“Në fakt, ti për hir të këtyre veprave të mira 
)e nderuar me Islam!” (Buhari, Zekat, 24; Muslim, Iman, 
194-196.) 

Ashtu si ky shembull, ka edhe shumë të tjerë 
të cilët tregojnë se sa lidhje madhështore ka morali 
i bukur me besimin. Një nga këto shembuj është 
edhe ai i magjistarëve që sfiduan Musain (a.s.), 
me urdhër të Faraonit mizor i cili ishte kapluar aq 

® shumë nga madhështia dhe pushteti që zotëronte, 
sa pretendonte se ishte Zot. 
_ 





Shpërdorimi në vlerat morale 


Këta magjistarë, më parë jetonin pa pasur asnjë 
dituri në lidhje me besimin e vërtetë. Mirëpo, edhe 
ata ishin njerëz fatlumë të cilët përfituan prej moralit 
të bukur që u bë çelës i besimit për ta. Para se të 
fillonte sfida, ata treguan respekt për Musain 
duke i ofruar të drejtën për të filluar i pari. Mbase 
me këtë veprim ata kanë fituar kënaqësinë e Allahut 
të Madhëruar dhe që në atë moment në zemrat e 
tyre ka filluar të lulëzojë dashuria për besimin e 
vërtetë. Më pas, kur dëshmuan edhe manifestimet 
e mrekullive hyjnore, ata shijuan nderin e besimit 
në zemrat e tyre. Ai ishte një besim aq i përsosur, 
sa ata nuk hoqën dorë prej tij, as edhe në këmbim 
të jetës së tyre... 

Në fakt, mrekullinë që u bë shkak i besimit të 
magjistarëve, e pa edhe Faraoni bashkë me ndjekësit 
e tij. Mirëpo, ata u zhytën edhe më tepër në inat e 
në mohim. Si përfundim, magjistarët u martirizuan 
në mënyrë çnjerëzore nga Faraoni. Këta njerëz të 
mëdhenj u treguan të palëkundur në besimin e tyre 
dhe pinë sherbetin e dëshmorit. Për këtë arsye, 
historia e tyre është përmendur në Kuranin Fisnik 
dhe do të vazhdojë të mbetet si kujtim madhështor 
për të gjithë besimtarët deri në ditën e Kiametit, gjë 
e cila është një mirësi tjetër hyjnore për ta. 

Ja pra, kjo është begatia madhështore e vlerave 
morale si mirësjellja, delikatesa, zemërbutësia, bujaria 
dhe mëshira... Duhet menduar se, nëse morali i j 

bukur, i cili ka një vlerë kaq të madhe tek Allahu 
i Madhëruar, bëhet shkak i nderimit me besim, që 
është mirësia më e madhe e kësaj jete, kushedi se 
në cilat grada të larta e ngre besimtarin... 

Nga ana tjetër, shpërdorimi i vlerave morale 
bëhet shkak i degjenerimit shoqëror dhe si për- 
fundim të çon drejt katastrofave të mëdha, pra 
në humbje të madhe për Botën Tjetër. Paqja dhe 
qetësia individuale e shoqërore janë të mundura 
në sajë të edukimit të një brezi me moral të bukur, 
fetar, atdhedashës, me shpirt të butë e të mirë. Siç 
shprehet edhe Muhammed Ikbali: “Myslimani është 
përgjegjës për rrjedhën e botës!” 

Për këtë arsye, Zoti ynë na ndalon nga ndjekja 
e rrugës së atyre që kanë rënë në çmendurinë e 
shpërdorimit duke i kaluar të gjithë kufijtë. Në një 
ajet fisnik urdhërohet: 

“Dhe mos dëgjoni urdhrat e atyre që e tep- 
rojnë në të keqe dhe të cilët bëjnë ngatërresa 
në Tokë e nuk sjellin përmirësim!” (Shuara, 151-152) 

Ndërsa në një ajet tjetër urdhërohet: 

“Ata që duan të përhapen shpifjet e turpshme 
(ose imoraliteti) ndër besimtarët, i pret një dënim i 
dhembshëm në këtë botë dhe në tjetrën; Allahu 
i di të gjitha e ju nuk i dini.” (Nur, 19) 

® Privimi prej mirësive që janë në krye të vlerave 
morale, si turpi dhe edukata, buron nga dobësitë 

_ 

dhe mangësitë në fe dhe besim. I Dërguari i Allahut, 
SH, na ka bërë të ditur se këto vlera morale kanë 
një lidhje të rëndësishme me besimin duke thënë: 
“Turpi është prej besimit!” (Buhari, Iman, 3.) 

Nisur nga kjo, ata që dëshirojnë që imoralitetet 
si paturpësia të përhapen në shoqëri, kanë bërë 
krimin më të madh ndaj besimit të saj. E në fakt, 
synimi kryesor i të gjitha feve qiellore, është që pasi 
të sigurojnë mbizotërimin e besimit monoteist në 
tokë, të ndërtojnë një strukturë të fortë shoqërore, 
të mbrujtur me moral të bukur. 

Historia njerëzore ka dëshmuar shumë mani- 
festime të hakmarrjes hyjnore që janë përjetuar për 
shkak të imoralitetit dhe degjenerimit. Për rrjedhojë, 
ajo është e mbushur me skena shumë mësimdhënëse 
për njerëzit me mendje të shëndoshë. Dhe, për ta 
kuptuar këtë, mjafton të shëtitësh mbi tokë me syrin 
e urtësisë, për të marrë mësim. 

Në një ajet fisnik urdhërohet: 


Thuaj: “Udhëtoni nëpër botë e shikoni si ka 
qenë fundi i keqbërësve!” (Neml, 69) 

Kaplimi i shoqërive prej çmendurisë së shpër- 
dorimit, duke i kaluar kufijtë në imoralitet, është një 
prej shenjave të Kiametit, që do të thotë shkatërrim 
i tërësishëm i kësaj bote. Dhe kjo vë në pah cilësinë 
asgjësuese të shpërdorimit të vlerave morale. 
Imoralitetet dhe kalimi i kufijve që do të shfaqet në 
_ 

kohën afër Kiametit, na bëhen të ditura në shumë 
hadithe fisnike në këtë mënyrë: 

“Për njerëzit do të vijë një kohë e tillë, kur të 
gjitha shqetësimet dhe përpjekjet do të jenë për 
barqet e tyre. Nderi i tyre do të matet me pasu- 
rinë e tyre, kibla e tyre do të jenë gratë, ndërsa 
feja e tyre do të jetë dërhemi dhe dinari (paraja). 
Pikërisht këta janë krijesat më të këqija dhe tek 
Ahahu nuk kanë asnjë vlerë.” (Ali el-Muttaki, Kenzu’l- 
Ummal, XI, 192/31186.) 


“Do të vijë një kohë e tillë, kur njeriut nuk 
do t’i interesojë aspak se si e ka fituar pasurinë, 
hallall apo haram!” (Buhari, Buju, 7.) 

“Do të vijë një kohë e tillë, kur ai që thotë të 
vërtetën do të përgënjeshtrohet, ndërsa gënjesh- 
tarët do të besohen. Njerëzit e besueshëm do të 
konsiderohen tradhtarë, e tradhtarët do të kon- 
siderohen të besueshëm. Njeriu do të dëshmojë 
pa iu kërkuar të dëshmojë dhe do të betohet pa 
iu kërkuar të betohet... ” (Taberani, el-Mu’xhemu’l-Kebir, 
XXIII, 314.) 


“Do të vijë një kohë e tillë, kur njerëzit nuk 
do të këshillojnë të mirën dhe nuk do të pengojnë 
nga e keqja. ” (Hejthemi, Mexhmau’z-Zeuaid, VII, 280.) 



Gjithashtu, në një hadith tjetër, i Dërguari i 
Allahut, jH, ka thënë: 


“Për njerëzit do të vijë një kohë e tillë, kur 

zemra e besimtarit do të shkrihet siç shkrihet 
kripa në ujë. ” Kur u pyet se: 

“Përse do të shkrihet, o Dërguari i Allahut?” 
Ai u përgjigj: 

“Sepse do t’i shohë të këqijat dhe nuk do 
të ketë fuqi t’i ndryshojë ato. ” (AH El-Muttaki, Kenz, 
III. 686/8463.). 

Po ashtu, edhe ky transmetim i Abdullah ibn 
Omerit është një shembull shumë i qartë për 
masën e shkatërrimit që do të shkaktojnë dobësia 
dhe shpërdorimi në vlerat morale: 

I Dërguari i Allahut, u drejtua nga ne dhe 

tha: 


“O muhaxhirë! Janë pesë gjëra që nëse jepeni 
pas tyre, strehohem tek Allahu që ju të mos i 
arrini këto gjëra: 

1. Kur në një popull përhapet zinaja dhe pros- 
titucioni, e më nëfund ata e kryejnë këtë gjynah 
publikisht, tek ta do të shfaqet patjetër sëmundja 
e murtajës dhe sëmundje të tjera që nuk janë parë 
në popujt që kanë jetuar para tyre. 

2. PopuIIi që mat dhe peshon mangët, patje- 
tër që do të ndëshkohen me uri, vështirësi jetese 
dhe padrejtësitë e kryetarëve të tyre. 


3. Çdo popull që i ikën pagesës së zekatit të 
pasurisë së vet, patjetër që do të privohet nga shiu 

dhe po të mos jenë kafshët e tyre, atyre nuk do 
t’u lëshohet fare shi. 

4. Çdo popull që braktis urdhrat e Allahut 
dhe Sunetin e të Dërguarit të Tij, patjetër që 
Allahu do t’u vërsul një armik që nuk është prej 
tyre, i cili do të marrë një pjesë të atyre që zotëron 
ai popull. 

5. Udhëheqësit (e një populli) që nuk punojnë 
me Librin e Allahut, por zgjedhin ato që u vijnë 
përshtat nga gjykimet e tij, Allahu do t’i ndëshkojë 
duke i përplasur me njëri-tjetrin (përfshihen nga 
trazirat dhe anarkia).” (Ibn Maxhe, Fiten, 22; Hakim, IV, 
583/8623.) 


Gjithashtu, edhe Allahu i Madhëruar na ka 
paralajmëruar shumë herë në Kur’anin Fisnik për 
të na ruajtur nga rënia në këtë gjendje: 

“Dhe, për çdo fjalë që ai thotë, ka pranë 
vetes një mbikëqyrës të gatshëm (për ta shënuar 
atë).” (Kaf, 18) 



Me këtë ajet, Allahu na ka bërë të ditur se 
ne nuk jemi lënë të livadhisim në qejfin tonë, por 
vëzhgohemi vazhdimisht për çdo gjë që veprojmë. 
Në këtë mënyrë, Ai na ka ftuar drejt vigjilencës së 
zemrës, duke kërkuar nga ne që të respektojmë 
kufijtë hyjnorë në sjelljet tona, të qëndrojmë larg 
ekstremeve dhe të mos e shpërdorojmë jetën tonë me 
gjëra të kota. Për rrjedhojë, në Kuran gjenden shumë 
ajete fisnike që këshillojnë moralin e bukur duke 
urdhëruar maturinë në sjellje. Disa prej këtyre janë: 

“(Kanë shpëtuar besimtarët) të cilët shmangen 
nga fjalët e kota.” (Mu’minun, 3) 

“Ec me kujdes e i përmbajtur dhe fol me zë 
të ulët; se zëri më i vrazhdë është zëri i gomarit!” 

(Lukman, 19) 

Dhe me të vërtetë që një nga mënyrat kryeso- 
re të sjelljes që e shpien njeriun drejt shpërdorimit 
moral, është “vulgariteti”, i cili nënkupton braktisjen 
e bukurive morale si delikatesa dhe mirësjellja. Ashtu 
siç krahasohet në shembullin e gomarit në Kuran, 
vulgariteti është mohim i natyrës njerëzore dhe prag 
i lamtumirës së virtyteve. 

Mënyra e të folurës që i ka hije njeriut, është 
gjuha e butë, e cila në Kuran shprehet me fjalën, 
“kaul-i lejjin” 2 . Kur Allahu i Madhëruar e dërgoi 
Musain 8SS!, tek Faraoni, e urdhëroi të fliste me 
një gjuhë të butë edhe ndaj tij. Gjithashtu, Allahu i 
Madhëruar ka urdhëruar që kur të flasim me njerëzit, 
të respektojmë rregullat e mirësjelljes: 

“Thuaju, robërve të Mi, që të flasin atë që 
është më e mira!..” (Isra, 53) 

Ndërsa në një ajet tjetër, duke na folur në emër 
të Profetit jH, Allahu i Madhëruar na ka bërë të ditur 
këto rregulla të mirësjelljes: 

“Në sajë të mëshirës së Allahut, u solle butë- 
sisht me ta (o Muhammed). Sikur të ishe i ashpër 
dhe i vrazhdë, ata do të largoheshin prej teje!” 

(Al-i Imran, 159) 


2 - shih. TaHa, 44. 


® 

Nga ana tjetër, ashtu si në çdo çështje, edhe 
në sjelljet morale është kusht të respektohet matu- 
ria. Përndryshe, shumë sjellje morale që janë të 
pranueshme kur bëhen me maturi, nëse kryhen në 
mënyrë të tepruar, pra me shpërdorim, mund ta 
çojnë njeriun në ekstreme. 

Për shembull, “modestia” është një sjellje e 
bukur morale. Por, nëse teprohet me të, mund të 
kthehet në një lloj mburrjeje indirekte, gjë e cila çon 
në shpërdorimin e modestisë. Dhe me të vërtetë që 
disa njerëz mbajnë qëndrime modeste me qëllim 
që të kënaqin egon e tyre kur të dëgjojnë të tjerët 
që i përmendin si njerëz “modest”. Kjo sjellje jo e 
sinqertë dhe për sy e faqe, nuk është gjë tjetër veçse 
një mburrje nën maskën e modestisë. 

Për shembull, fjalë të tilla si, “unë jam i dobët 
në besim, por njëherë në tre ditë e lexoj komplet 
Kuranin”, ose “unë jam i varfër, por arrita ta ndërtoj 
një xhami dhe kam ndihmuar kaq të varfër”, nuk janë 
gjë tjetër veçse shfaqje e mburrjes dhe syefaqësisë 
nën perden e modestisë. Po ashtu, edhe shfaqja e 
tepruar e modestisë para një njeriu mendjemadh, 
duke poshtëruar veten, është një lloj tjetër i shpër- 
dorimit të moralit. 



Gjithashtu edhe teprime të tjera si kaplimi prej 
mendjemadhësisë në emër të ruajtjes së seriozitetit, 
ose kalimi i kufijve në miqësi duke u sjell pa teklif në 
marrëdhëniet njerëzore, shoqërore, e veçanërisht 
në ato të jetës familjare, janë humbje që lindin prej 

teprimit apo shpërdorimit në sjelljet morale. Kjo do 
të thotë se maturia në sjelljet morale dhe kalibrimi 
i duhur i mirësjelljes në situata të ndryshme, janë 
kushte të domosdoshme për të mos rënë në shpër- 
dorimin e moralit. Për shembull, i Dërguari i Allahut, 
5H, duke treguar delikatesë dhe kujdes të madh, ka 
porositur kështu në lidhje me sjelljen ndaj skllevërve 
dhe shërbyesve: 

“Askush prej jush të mos u thotë (skllevërve 
apo shërbyesve): «skllavi im, robëresha ime», sepse 
të gjithë jeni robër të Allahut. Po ashtu edhe gratë 
tuaja janë robër të Allahut. Kur t’i drejtoheni 
(skllevërve apo shërbyesve), u thoni: «biri im, bija 
ime, trim»!” (Muslim, Elfaz, 13.) 

Përkundër kësaj, atyre që e humbasin botën e 
zemrës mes të këqijve dhe gjynaheve dhe tërheqin 
mbi vete zemërimin hyjnor, Profeti jH, ka porositur 
që t’u drejtohemi në këtë mënyrë: 

“Dyfytyrëshit mos i thoni zotëri! Nëse do ta 
konsideroni atë zotëri, do të tërhiqni mbi vete 
dënimin e Zotit tuaj që është Fuqiplotë dhe 
Fisnik” (Ebu Daud, Edeb, 83; Ahmed, V, 346.) 


Domethënë, përdorimi i modestisë dhe 
mirësjelljes në marrëdhëniet njerëzore në të njëjtën 
mënyrë dhe në çdo vend, të çon në shpërdorimin e 
moralit. E në fakt, dashuria ndaj atij që e meriton, 
urrejtja ndaj atij që e ka hak dhe sjellja në mënyrën 
që kërkohet, është një domosdoshmëri morale. E 
rëndësishme është që ashtu si në çdo çështje, edhe 

në çështjen e moralit, të respektohen kriteret hyj- 
nore, duke ruajtur ekuilibrin e maturisë dhe duke 
shfaqur karakterin e një besimtari të pjekur. 

Vetë Profeti e ka jetuar moralin Islam 
me një delikatesë dhe edukatë të lartë dhe ia ka 
porositur edhe ummetit të vet këto metoda, me anë 
të personalitetit të tij të lartë që cilësohet si “usue-i 
hasene / shembulli më i bukur”. Për rrjedhojë, edhe 
nëse e dinte fajtorin në një grup njerëzish, i Dërguari 
i Allahut, $ji|, nuk ia përplaste fajin në fytyrë. Ai 
bënte të ditur se ajo sjellje nuk ishte e hijshme, duke 
ia atribuuar vetes mangësinë me këto fjalë: “Çfarë 
po ndodh me mua që ju shoh në këtë mënyrë !”. 3 

Po ashtu, duke shfaqur të njëjtën metodë 
edukuese plot delikatesë, njëherë, kur ndodheshin 
në xhami, u ndje një erë e rëndë (gazra), dhe i 
Dërguari i Allahut, $§§, tha: “ Ata që kanë ngrënë 
mish deveje le të marrin abdest!”. Në këtë mënyrë, 
me qëllim që të mos e ulte fajtorin, Profeti jH, e 
përgjithësoi çështjen duke e porositur edhe bash- 
kësinë të ruhet nga ky veprim. Si përfundim, për të 
mbuluar veprimin e pavullnetshëm të një personi, 
ai i urdhëroi të gjithë sahabët të merrnin abdest. 

Morali profetik nxit gjithmonë mëshirën, 
mirësjelljen, delikatesën dhe zemërbutësinë. Për 
këtë arsye, njerëzve të vrazhdë që vinin nga shkre- 
tëtira dhe bërtisnin vazhdimisht, “O Muhamed! O 
Muhamed!”, i Dërguari i Allahut, u drejtohej 

3 - shih. Buhari, Menakib, 25; Muslim, Salat, 119. 

çdo herë me një mënyrë të butë duke iu thënë, 
“Urdhëroni, çfarë dëshironi?” 4 . 

Nga kjo pikëpamje, në punët e virtytshme si 
qortimi dhe udhëzimi i njerëzve që gabojnë, është e 
domosdoshme të llogaritet edhe niveli i botëkuptimit 
të tyre, e sidomos të respektohet kjo mirësjellje dhe 
edukatë profetike. 

Po ashtu, një kusht i domosdoshëm i virtyteve të 
“bujarisë” dhe “dhurimit”, të cilat përbëjnë manifes- 
timin më të rëndësishëm të moralit të bukur, është 
edhe respektimi i metodës dhe edukatës së duhur. 
Përndryshe, gabimet gjatë kryerjes së një mirësie, si 
vrazhdësia, thyerja e zemrës, mendjemadhësia etj., 
bëhen shkak i humbjes së shpërblimit të tyre e për 
rrjedhojë edhe i shpërdorimit të këtyre virtyteve. 
Kjo është edhe arsyeja që të parët tanë, me qëllim 
që të mos pësonin dobësim moral, kanë treguar një 
kujdes tepër të veçantë gjatë bamirësive që bënin. 

Të parët tanë, për të ruajtur edhe dinjitetin 
njerëzor të të sëmurëve mendorë, në lidhje me ta 
përdornin shprehjen “të nderuarit e dobët”, ndërsa 
për lebrosët e braktisur nga shoqëria kanë ndërtuar 
streha të cilat i kanë quajtur “teqeja e të dobtëve”. 

Po ashtu, ata kanë formuar edhe vakëfe për të 
ruajtur nderin e grave të moshuara e të vetmuara, të 
cilat për shkak të turpit dhe dinjitetit, nuk ua shfaqnin 
nevojat e tyre të tjerëve. Këtyre grave të moshuara 


4 - shih. Muslim, Nuzur, 8; Ebu Daud, Ejman, 21/3316. 

u është siguruar lesh i pastër, i larë dhe i krehur, të 
cilin ato e kanë tjerrë dhe më pas u është blerë me 
çmim të lartë, në mënyrë që ato të kishin mundësi 
të siguronin të ardhurat me djersën e tyre. 

Me qëllim që ata të cilët jepnin sadaka dhe ata 
që e merrnin, të mos përballeshin me njëri-tjetrin, 
pranë xhamive janë ndërtuar disa vende të posaçme 
që quheshin “gurë sadakaje”. Ndërsa ushqimet për 
të varfrit shpërndaheshin natën në errësirë në enë 
të mbyllura, me qëllim që ata të mos turpëroheshin. 

Nëna Sulltaneshë Bezmialem ka ngritur një 
vakëf me qëllim që të paguante sendet e thyera 
apo dëmet që mund të shkaktonin shërbyesit që 
punonin pranë njerëzve të vrazhdë e të egër, vetëm 
e vetëm që ata të mos qortoheshin dhe të mos 
poshtëroheshin nga punëdhënësit e tyre. 

Allahu i Madhëruar nuk e pëlqen aspak përçmi- 
min e robërve të Tij dhe cënimin e zemrave të tyre, 
të cilat janë edhe vend-shikimi hyjnor. Të parët tanë 
e kanë kuptuar shumë mirë këtë. Për rrjedhojë, me 
edukatën, mirësjelljen, delikatesën dhe kujdesin që 
kanë treguar gjatë vënies në jetë të moralit Islam, 
ata u bënë shembuj të mirë edhe për ne. 

Shkurtimisht, Zoti ynë urdhëron që gjithë jetën 
tonë ta jetojmë brenda kornizës së moralit të bukur, 
me një zemër të ndjeshme dhe në një mënyrë që i 
ka hije dinjitetit njerëzor, sepse Allahu i Madhëruar 
i ka falur vetëm njeriut aftësi morale. Për rrjedhojë, 
nëse njeriu e çon dëm këtë aftësi, duke i ngjarë 
krijesave të tjera, madje duke rënë në nivel edhe 
më të ulët se ato, kjo është një humbje e hidhur 
në emër të dinjitetit njerëzor dhe një shpërdorim i 
çmendur e tragjik... 

Zoti ynë na ruajttë prej çdo lloj të keqeje dhe 
shpërdorimi që mund të na e çojë dëm jetën në 
Botën Tjetër! Po ashtu, i bëftë zemrat tona të 
përfitojnë prej beqatisë së këtyre lutjeve që kanë 
dalë nqa zemra e Profetit të dashur ^§f: 

“O Allah! Zbukuroma moralin ashtu siç 
më ke zbukuruar krijiminV 9 

“O Zot! Bëmë ta arrij moralin më të bukur! 
Pa dyshim, vetëm Ti je Ai që mund të më bësh 
ta arrij atë !” 5 

Amin!.. 


5 - Ibni Haxher, Fet’hu’l-Bari, X, 456. 


O 













Meditimi i vërtetëflllon në pi kën ku tafeoken 
mendja dhe zemra ejrymëzuar me Skpattjen. 

Të daskurlt e Altakut, të cilët feanë një lootë 
skpirtërore skumë të gjerë, i vëzkgojnë veprat e 
Artit Hyjnor, sifeur skokin në një pus të tkeUë. 
Prej aty ecin drejt atmos/erës skpirtërore. FjaLët 
nufe mjajtcjnë dke gjuka ësktë e pajuqiskme 
të skprekë gjendjen e një skpirti që dëgjon 
dke të një zemre që skek.Ja pra, ata që e 
skokin gjitkësinë me feëto ndjenja skpirtërore, 


arrijnë të skijojnë Artin Hyjnor në mrefeuKitë e 
panumërta që Zotiynë skfaqnë natyrë. 

NË MEDITIM 


Allahu i Madhëruar i ka falur njeriut aftësi të 
veçanta si mendjen, logjikën dhe meditimin, duke e 
ngritur atë më lart se krijesat e tjera. Po ashtu, duke 
përdorur të gjithë llojet e shembujve në Kuranin 
Fisnik, Ai i drejtohet të zotëve të mendjes. Kjo, sepse 
Ai ka dëshiruar që robërit e Tij të jenë gjithmonë 
në meditim dhe t’i shohin të gjitha krijesat me syrin 
e urtësisë, për të marrë mësim. Për këtë arsye, 
shpesh herë në ajetet fisnike i fton robërit e Tij në 
meditim me shprehje si: “A nuk mendoni?”, “A nuk 
kuptoni?”, “A nuk meditoni?”, “Me shpresën që 
të mendoni!”, “Merrni mësim!”, etj. 


Kurani Fisnik, i drejtohet mendjes që e gjen 
vlerën e vërtetë të përmbajtjes së Shpalljes Hyjnore, 
duke i thënë gjashtë herë: jl L”, pra, “o 

të zotët e mendjes”. Prandaj, njerëzit e mençur që 
dëshirojnë të bëjnë një jetë dinjitoze në përputhje me 
vlerat njerëzore, janë të detyruar të hyjnë në botën 
e meditimit të ndriçuar nga Kurani. 

Nëse nuk do ekzistonte horizonti i meditimit që 
i tregoi Islami njerëzimit, shumë të vërteta as nuk 
do të mund t’i kuptonim dhe as nuk do të mund t’i 
shprehnim vetëm me mendjen tonë. Mbi të gjitha, 
mirësinë e meditimit do t’ia kushtonim interesave 
të egos sonë. Nisur nga kjo, ne kemi nevojë për 
udhëzimin dhe porositë e Kuranit dhe Sunetit, sepse 
udhëzuesit e vetëm që i japin një orientim të drejtë 
meditimit njerëzor dhe përcaktojnë parimet për të 
jetuar në rrugën e drejtë, janë Kurani Fisnik dhe 
Suneti. 


Meditimi është një nga adhurimet më të rën- 
dësishme. Për të bërë një jetë me devotshmëri të 
pranuar, kërkohet njohja e urtësive dhe fshehtësive 
të gjithësisë dhe të ndodhive në të, dhe për të arritur 
këtë, duhet që bota e zemrës të thellohet në meditim. 
Përpjekja për t’ia përshtatur Kënaqësisë Hyjnore të 
gjitha mendimet me të cilat angazhohet mendja, 
ndjenjat në zemër, madje edhe frymëmarrjet, duhet 
të jetë horizonti dhe synimi i çdo besimtari, sepse 
Allahu i Madhëruar na ka krijuar për të adhuruar 
vetëm Atë. Të gjitha mendimet dhe sjelljet në kun- 
dërshtim me këtë urtësi të krijimit tonë, hyjnë në 
kufijtë e shpërdorimit. 



Mendja, që është edhe një nga mirësitë më 
të mëdha që i është dhuruar njeriut, nuk mjafton 
e vetme për ta çuar njeriun tek e vërteta. Vlera e 
meditimit të njeriut, varet nga funksionimi i trurit dhe 

zemrës në mënyrë të ekuilibruar dhe harmonike. 
Nëse i jepet vlerë vetëm trurit dhe mendjes, mbase 
mund të dalë në pah një njeri i mirë për këtë botë, 
pra një njeri interesi. Por për t’u bërë një besimtar i 
përkryer, duhet që edhe zemra, e cila është qendra e 
ndjenjave, të marrë edukimin e duhur shpirtëror dhe 
të bëhet udhëzuese e mendjes. Kjo, sepse zemra, që 
është edhe epiqendra e ndjenjave, orienton medi- 
timin; ndërsa meditimi, orienton vullnetin. Kjo do 
të thotë se shkaktarja kryesore e të gjitha veprave 
të vullnetshme është zemra, pra ndjenjat që zënë 
vend aty. Nga kjo pikëpamje, përshtatja e saj brenda 
kornizës së Urdhrave Hyjnore, është më e rëndë- 
sishme se përshtatja e organeve të tjera. 

Mendja e njeriut, bota e zemrës së të cilit është 
ndriçuar me dritën e Kuranit dhe Sunetit, njihet lehtë 
me të vërtetën. Mendja dhe zemra, janë krijuar në 
mënyrë që ta shpien njeriun tek e mira dhe e vërteta, 
nëse ato frymëzohen nga Burimi Hyjnor. Prandaj, 
meditimi i vërtetë fillon në pikën ku takohen mendja 
dhe zemra e frymëzuar me Shpalljen. 


Të përpiqesh të meditosh rreth çështjeve që 
janë jashtë fuqisë së mendjes, është një lloj shpër- 
dorimi i meditimit. Meditimi i shfaqjeve të atributeve 
të Allahut, i Kuranit, i gjithësisë dhe çështjeve të 
tjera në lidhje me strukturën e vetë njeriut, është 
një proces i domosdoshëm. Por të përpiqesh të 
meditosh çështje që janë jashtë fuqisë njerëzore, si Ej 
_ 

të mendosh rreth Esencës së Allahut, të mundohesh 
të zgjidhësh gjithçka rreth të fshehtave të kaderit 
(caktimit) dhe urtësive, është një lloj shpërdorimi 
i mendjes. 

Kjo gjendje është e ndaluar edhe nga Kurani e 
Suneti, sepse ashtu sikur syri që ka një distancë të 
kufizuar shikimi dhe veshi një distancë të kufizuar 
dëgjimi, ashtu edhe mendja ka një fuqi të kufizuar 
kuptimi. Për këtë arsye, mendja merr vlerë vetëm 
brenda Shpalljes. Nisur nga kjo, ashtu sikur mosme- 
ditimi i të Vërtetave Hyjnore bëhet shkak shkatërri- 
mi, ashtu edhe mosnjohja e kufijve të mendjes dhe 
angazhimi me çështje që e kalojnë fuqinë e saj, e 
çon njeriun në shpërdorim dhe si përfundim e shpie 
në humbjen e Botës Tjetër. 

Meditimi i mendjes së sulmuar nga sëmundjet si 
arroganca dhe mospërfillja, që burojnë nga dëshirat 
e egos, dhe e privuar nga udhëzimi i zemrës së 
pastër, e devijon nga udha e vërtetë dhe e shpie 
njeriun në tërbim e perversitet, njësoj si shejtani. 
Mevlana, thotë: 

“Nëse shejtani do të kishte dashuri aq sa ka 
zgjuarsi, nuk do të binte në këtë gjendje që është 
sot. ” 

Domethënë se mendja, e vetme nuk ka asnjë 
vlerë. Orientimi i saj me ndjenja shpirtërore është një 

€ kusht i domosdoshëm. Nëse arrihet që ndjenjave të 
zemrës t’u jepet një edukim shpirtëror, ato arrijnë të 

_ 

marrin në dorë timonin e mendjes dhe t’i japin asaj 
drejtimin e duhur. Marrja e ndjenjave nën kontroll 
është shumë e vështirë. E megjithatë është kusht 
që ne të përpiqemi t’i përshtatim ndjenjat tona me 
Kënaqësinë Hyjnore. Dhe mënyra për ta arritur 
këtë është meditimi nën atmosferën e Kuranit dhe 
Sunetit. Në horizontet ku ngrihesh me një meditim 
të tillë, në sajë të mirësive dhe dhuratave të Allahut, 
ashtu si bota e mendimit tonë, edhe bota e ndjenjave 
tona përshtatet me Kënaqësinë Hyjnore. 

Zemra, e cila është tabani i ndjenjave, në të 
njëjtën kohë është edhe qendra e besimit, sepse 
besimi është një ndjenjë e lartë e madhështore. Në 
fund të fundit besimi nuk aprovohet me mendje, 
por me zemër. Po ashtu, edhe të fshehtat hyjnore 
në gjithësi mund të zbulohen vetëm në sajë të një 
mendjeje të lidhur me një zemër besimtare. Kjo 
është edhe arsyeja që çështja më e rëndësishme 
dhe më delikate e fesë është besimi, sepse besimi 
asnjëherë nuk pranon dobësi. Nëse në një xham 
do të kishte krisje sa qimja e flokut, me kalimin e 
kohës ajo krisje do të zmadhohej dhe si përfundim 
xhami do të thyhej. Kështu që, për të mos lejuar 
njolla të zeza në botën e zemrës, pra për të mos 
lejuar formimin e krisjeve, është e nevojshme të jemi 
të zgjuar e vigjilentë. 


Përkushtimi në adhurime bëhet shkak i shtimit 
të shpërblimeve, ndërsa shkujdesja bëhet shkak i 

pakësimit të tyre. Mirëpo, animi i meditimit nga 
interesat egoiste shkakton krisje në zemër, duke 
e rrezikuar rëndë besimin. Shkujdesja në çështjen 
e besimit, -Allahu na ruajttë-, ia rrëshqet këmbën 
njeriut. 

Një prej shembujve të panumërt të kësaj gjen- 
djeje është edhe Karuni, i cili në të shkuarën e tij 
kishte qenë njeri i mirë dhe Allahu i Madhëruar 
i fali pasuri të madhe. Mirëpo atij i hyri vetja në 
qejf, i kaloi kufijtë, u mashtrua dhe në fund filloi të 
pretendonte se pasurinë e tij e kishte fituar në sajë të 
zgjuarsisë së vet. Madje, duke shkuar edhe më larg, 
ai tentoi të mbante qëndrim të kundërt me Musain 

. Por Allahu i Madhëruar, e fundosi atë me 
gjithë pasurinë e tij në fund të dheut. Në lidhje me 
përfundimin e tij, Kur’ani Fisnik shprehet: 

“Ne e fundosëm atë (Karunin) dhe pallatin e tij 
në tokë dhe, përveç Allahut nuk kishte kurrkush 
që ta ndihmonte atë, e as vetë nuk mundi të 
mbrohej (prej dënimit të Allahut).” (Kassas, 81) 



Shkarja e zemrës prej themelit të besimit është 
njësoj si rrëshqitja e thikës duke prerë bukën, për 
shkak të pakujdesisë, që bën që të pritet dora. 
Rrëshqitja e thikës është diçka momentale, por 
edhe ndjenjat përnjëherësh zhvillohen. Organi më 
i pavarur i trupit është qendra e ndjenjave - zemra. 
Prirjet e zemrës mund të ndryshojnë nga çasti në 
çast. Zemra ndodhet midis dy gishtave të Allahut. 

Ashtu siç ka fuqinë për të udhëzuar, Allahu ka edhe 
fuqinë për të devijuar. Nuk dihet se kur njëra prej 
tyre do të mbizotërojë ndaj tjetrës. 

Një shembull tjetër është edhe ndodhia mësim- 
dhënëse e Bel’am ibn Baurës, e transmetuar në 
Kuran. Këtë njeri e shkatërroi një moment i animit 
kah egoja e vet. Dikur edhe ai kishte qenë një prej 
robërve të mirë të Allahut. Ai bënte gjëra të jashtëza- 
konshme dhe duatë e tij pranoheshin. Por animi për 
një moment nga dëshirat e egos, pra lënia e mendjes 
nën drejtimin e egos, u bë shkak i shkatërrimit të 
tij. Gjendja e tij, në Kuranin Fisnik tregohet kështu: 


“Dhe lexoju atyre tregimin e atij që patëm 
dhënë dituritë Tona, ndërsa ai u zhvesh prej tyre 
dhe atëherë atë e shoqëroi shejtani dhe kështu ai 
u bë prej të humburve. E sikur të donim Ne, do ta 
ngrinim lartë me (dituri), por ai nuk iu largua tokës 
(dynjasë) dhe shkoi pas epshit të vet. Shembulli 


i tij është si ai i qenit, të cilin nëse e përzë ai 
e nxjerr gjuhën, po edhe nëse nuk e përzë, ai 
sërish e nxjerr gjuhën. Ky është shembulli i atyre 
që i konsideruan të rreme argumentet Tona. Ti 
rrëfeju tregimet (umetit tënd) në mënyrë që ata 
të mendojnë.” (A’raf, 175-176) 


Ashtu siç thuhet edhe më sipër, të tentosh ta 
përdorësh mendjen jashtë kuadrit të Shpalljes, në 
shërbim të dëshirave të egos, e bën njeriun budalla; 
pra, e shpie atë në çoroditjen që tregohet në ajet. 

Për këtë arsye, Pejgamberi ?U, në duatë e tij thoshte: 
“O Zotl Mos më lër në dorë të egos sime, qoftë 
edhe sa një hapje-mbyllje sysh!..” 6 , duke dashur 
të na tregojë gjendjen shpirtërore që duhet të ketë 
një besimtar shembullor. 

Domethënë se për të mbrojtur besimin tonë 
jemi të detyruar ta edukojmë veten me një ndjenjë 
midis frikës dhe shpresës, duke i dhënë drejtimin 
e duhur meditimit tonë. Dhe, me qëllim që në fry- 
mën tonë të fundit të japim shpirt me besim, duhet 
që zemra jonë të jetë e butë dhe vigjilente gjatë 
gjithë jetës. Allahu i Madhëruar, në një ajet fisnik, 
urdhëron: “O ju që besuat, kini frikë Allahun me 
sinqeritet të vërtetë dhe mos vdisni përveçse si 
myslimanë!” (Al-i Imran, 102) 

Për shembull, nëse edhe ndjenjat e dashurisë 
dhe urrejtjes nuk janë për hir të Allahut; nëse ndjehet 
dashuri për atë që duhet urryer, e urrehet ajo që 
duhet dashuruar, kjo bëhet shkak i shkatërrimit 
shpirtëror. Pra, është kusht që dashurinë t’ia falësh 
atij që e meriton, ndërsa urrejtjen atij që e ka hak. 
Nisur nga kjo, dashuria për njerëzit e mirë dhuron 
lumturi. Në një ajet fisnik urdhërohet: 

“O besimtarë! Frikësojuni Allahut dhe bëhuni 
me ata që janë të sinqertë (në fjalë dhe në vepra)!” 

(Teube, 119) 


6 - Xhamiu’s-Sagir, V. I, fq. 58. 

Nga ana tjetër, nëse ndjehet dashuri për një 
armik të fesë, kjo ndjesi sjell shkatërrim. Në lidhje 
me këtë, në një ajet fisnik urdhërohet: “...mos rri 
me keqbërësit!” (Enam, 68) 

Domethënë se për ta mbështetur meditimin 
tonë në një themel të pranueshëm duhet që edhe 
ndjenja tona të edukohen duke marrë frymëzim prej 
Burimit Hyjnor. 

Në një ajet tjetër, urdhërohet: 

“Ne ua ofruam përgjegjësinë qiejve, Tokës 
dhe maleve, por ato nuk pranuan ta marrin përsi- 
për dhe u frikësuan ta pranojnë atë. Kurse njeriu 
e pranoi. Me të vërtetë, njeriu u tregua i padrejtë 
me veten dhe i paditur.” (Ahzab, 72) 


Për shkak se njeriu nuk e vlerësoi si duhet 
peshën e Amanetit Hyjnor që pranoi mbi supe, 
në ajetin e mësipërm, ai përmendet si “dhalum”- i 
padrejtë dhe “xhehul”- i paditur. Në të njëjtën kohë, 
ky cilësim bëhet për të treguar peshën e Amanetit, 
duke i ftuar njerëzit të tregohen të kujdesshëm. 
Shpëtimi prej cilësive “Dhalum” dhe “Xhehul”, 
arrihet me vepra të mira dhe shndërrimin e dijeve 
fizike e metafizike në urtësi me anë të meditimit. Në 
suren Asr, Zoti ynë na bën të ditur se për të shpëtuar 
prej humbjes, njeriu duhet të besojë, të bëjë vepra 
të mira dhe duhet të marrë pjesë në adhurimet e 
përbashkëta duke këshilluar të vërtetën dhe durimin. 
Për shkak të të vërtetave thelbësore e të thella që 

përmban, Imam Shafiu në lidhje me këtë sure 
ka thënë: “Nëse njerëzit do të meditonin ashtu siç 
duhej në Iidhje me suren Asr, kjo do t’u mjaftonte 
atyre.” (Ibn Kethir, Tefsiri i Sures el-Asr.) 

Zoti ynë, në Kur’anin Fisnik na paraqet një 
horizont të gjerë meditimi. Në lidhje me këtë, në 
një ajet fisnik, urdhërohet: 


“Ata që e përmendin Allahun duke qëndruar 
në këmbë, ndenjur ose shtrirë dhe që meditojnë 
në krijimin e qiejve dhe të Tokës (duke thënë): “O 
Zoti Ynë! Ti nuk i ke krijuar kot këto; lartësuar 
qofsh (nga çdo e metë)! Prandaj na ruaj nga 
ndëshkimi i zjarrit.” (Al-i Imran, 191) 


Shfaqjet e Fuqisë Hyjnore në lidhje me hapësirën 
si tokën dhe qiejt, dhe në lidhje me kohën si natën 
dhe ditën, konsiderohen si ftuesit më të mirë për 
të zotët e mendjes, me qëllim që t’i afrohen Allahut 
të Madhëruar. Ai dëshiron që ne të mësohemi me 
gjuhën e universit, sepse të gjitha krijesat flasin me 
njeriun, zemra e të cilit është e etur për bukuritë 
hyjnore. Çdo gjë, që prej grimcës e deri tek trupat 
më të mëdhenj, i kujtojnë njeriut madhështinë e 
Zotit të tij. 



Meditimi rreth shfaqjeve të Madhështisë Hyjnore 
në gjithësi e shpie robin në atmosferën e modestisë 
dhe “hiçit”. Po ashtu, edhe pjekuria e një besimtari 
varet nga njohja e dobësisë dhe kufijve të vet përballë 
Allahut të Madhëruar. Pranimi, nga ana e njeriut, i 

dobësisë dhe i qenies një u hiç” përballë Zotit të tij, 
e ndihmon atë në luftën dhe eliminim e sëmundjes 
së arrogancës dhe mendjemadhësisë. Nisur nga kjo, 
Pejgamberi , në duatë e tija, thoshte: “O Zot! 
Ne nuk mundëm të të njohim ashtu siç e meriton 
Ti...” 7 , dhe më pas kërkonte falje prej Tij. 

Egoja e njeriut që nuk e ka shijuar kurrë dobësinë 
dhe dëshpërimin në jetën e tij, kthehet në një kalë 
të tërbuar, si shembulli i Faraonit, Nemdrudit, 
Karunit, Hamanit etj... Njerëzve të tillë, krimet dhe 
padrejtësitë u duken si një melodi e ëmbël dhe e 
këndshme. 

Nga ana tjetër, nëse njeriu merr mësim prej 
sëmundjeve, fatkeqësive, etj., të cilat e bëjnë të 
ndihet i dobët, në të vërtetë për atë njeri kjo do të 
ishte mirësi, sepse këto e fusin atë në atmosferën 
e dobësisë, modestisë dhe dëshpërimit, në saje të 
të cilave ai rënkon duke thënë: u Të lutem o Zot!”. 

Gjithashtu njeriu arrin pjekuri shpirtërore dhe 
fiton forcë në proporcion me vuajtjet dhe vështirësitë 
që kalon në jetën e tij. Në bazë të kësaj urtësie, 
Allahu i Madhëruar i ka kaluar të gjithë pejgamberët 
dhe njerëzit e mirë në rrethin e vuajtjeve sipas gradës 
së tyre dhe kjo për ta është bërë një shfaqje mirësie 
shumë e veçantë, duke u bërë shkak i përkryerjes 
së tyre shpirtërore. 


7 - Munavi, II, 520. 

Shejh Sadi Shirazi thotë: 

“Për të zotët e mendjes, çdo gjethe peme 
është një libër i detajuar në lidhje me çështjen e 
njohjes së Allahut (me zemër). Ndërsa për njerëzit 
e pavetëdijshëm, të gjitha pemët nuk vlejnë as sa 
një gjethe.” 

Me qëllim që ndjenjat dhe aftësia jonë e të 
kuptuarit të kthehen në deshifrues të të fshehtave 
hyjnore në gjithësi, kërkohet një aftësi kuptimi dhe 
thellësi shpirtërore e gatuar me meditim. Shfaqjet e 
Fuqisë Hyjnore në gjithësi, janë si poezi hyjnore të 
heshtura. Këto poezi hyjnore, thellohen në varësi 
të ndjenjave të zemrave. 

Të dashurit e Allahut, të cilët kanë një botë 
shpirtërore shumë të gjerë, i vëzhgojnë veprat e 
Artit Hyjnor, sikur shohin në një pus të thellë. Prej 
aty ecin drejt atmosferës shpirtërore. Fjalët nuk 
mjaftojnë dhe gjuha është e pafuqishme të shprehë 
gjendjen e një shpirti që dëgjon dhe të një zemre 
që sheh. Ja pra, ata që e shohin gjithësinë me këto 
ndjenja shpirtërore, arrijnë të shijojnë Artin Hyjnor 
në mrekullitë e panumërta që Zoti ynë shfaq në 
natyrë. 



Ata shohin gjethet dhe lulet shumëngjyrëshe të 
bimëve që dalin nga e njëjta tokë, natyrën e tyre, 
frutat e ndryshme në ngjyrë, aromë, shije e formë 
dhe dizajnin e mrekullueshëm të krahëve të fluturave 
të cilat nuk kanë më tepër se dy javë jetë. Po ashtu, 

ata u vënë veshin edhe ligjërimeve të mistershme të 
krijesave. Për njerëz të tillë, i gjithë universi është si 
një libër i gatshëm për t’u lexuar. 

Ndërsa të pavetëdijshmit, bota e mendjes dhe e 
zemrës së të cilëve është e thatë dhe e cekët, shohin 
vetëm pjesën e jashtme të çdo gjëje dhe nuk i vërejnë 
kurrë perlat shpirtërore brenda tyre. 

Një i ditur ka thënë: 

“Kjo botë, për të mençurit është vend ku 
mund të shihen me zemër misteret dhe arti hyj- 
nor, ndërsa për njerëzit e pamend, është vetëm 
ushqim dhe epsh.” 

Me të vërtetë që zemrat që e shohin këtë botë 
me syrin e urtësisë, në çdo gjë ndjejnë një ligjëratë 
të ndryshme dhe prej kësaj bote mbledhin urtësi. 
Ndërsa të pavetëdijshmit thonë: “Hajt ta shijojmë 
këtë botë, se nuk do të vijmë më këtu!”, duke e 
shtuar edhe më tepër nxirjen dhe plasaritjen e 
zemrës. 


Mevlana, na fton t’i thërrasim mendjes duke 
medituar në lidhje me gjendjen tonë, na këshillon 
të mendojmë rreth urtësisë së ekzistencës sonë me 
këto fjalë: 


“Shikoje dhe merr mësim prej kësaj shoqërie 
njerëzore!.. Ti i sheh mirë shfaqjet e Fuqisë 
Hyjnore në këtë botë ku jeton. Atëherë përse 
verbohesh e tregohesh pamend? Pse të duket sikur 

interesat dhe dëshirat trupore janë të mëdha si 
male, ndërsa meditimi i pastër të duket si milingo- 
në? O u esfe\-i safilin”, ti që ke rënë më poshtë se 
të poshtrit! Ashtu sikurguri që nuk ia ka haberin 
asgjëje, edhe ti nuk ia ke fare haberin botës së 
meditimit. Sa keq që e ke çuar dëm meditimin 
dhe je privuar nga kënaqësia më e madhe!” 

Sa gjë e hidhur është kur mirësia e meditimit 
përdoret veç për dëshirat e egos. Mosmeditimi është 
tregues i marrëzisë dhe i dembelizmit të zemrës, 
ndërsa pandjeshmëria tregon verbimin dhe shur- 
dhimin e zemrës. Pandjeshmëria e zemrës përballë 
gjithë këtyre shfaqjeve hyjnore, nuk përputhet aspak 
me dinjitetin njerëzor. Pavetëdija, që e bën njeriun 
ta shohë këtë univers me një çehre të varur e të 
vakët, është një fatkeqësi e madhe shpirtërore. Në 
Kur’anin Fisnik, kjo gjendje shprehet me këto fjalë: 

“Vallë, a nuk kanë udhëtuar ata nëpër botë, 
që zemrat e tyre të mendojnë dhe veshët të dëgjoj- 
në? Në të vërtetë, atyre nuk u janë verbuar sytë, 
por u janë verbuar zemrat e veta në kraharor.” 

(Haxhxh, 46) 

Mevlana, përdorimin e mirësisë së meditimit në 
mënyrë të gabuar, e përngjan me “vendosjen e pleh- 
rave në një enë floriri”. Kjo do të thotë që mirësitë 
e meditimit dhe të ndjeshmërisë, që janë edhe më 

® të çmuara se floriri, në raste të tilla shpërdorohen 
për hir të dëshirave vulgare e të ulëta. Shkurtimisht, 
_ 

meditimi duhet të bëhet në mënyrë të drejtë dhe 
në bazamente të sakta. Përndryshe meditimet që 
nuk gjejnë orientimin e duhur, e shpien njeriun në 
humbje. Ata që i mbyllin veshët ndaj paralajmërime- 
ve hyjnore dhe e shpërdorojnë mirësinë e meditimit 
për hir të dëshirave egoiste, do të pendohen shumë 
në Botën Tjetër. Në lidhje me këtë, në një ajet fisnik, 
urdhërohet: 


“Atje, ata do të thërrasin: “O Zoti ynë! 
Nxirrna se do të bëjmë vepra të mira e jo nga ato 
që kemi bërë.” (Atyre do t’u thuhet): “Vallë, a nuk 
jua zgjatëm jetën aq sa të mund të mendohej ai që 
donte të kujtonte (Allahun)?! Madje juve ju erdhi 
edhe paralajmëruesi? Andaj, shijojeni (dënimin)! 
Për keqbërësit nuk ka kurrfarë ndihmësi!” (Fatir, 37) 

Domethënë se për të gjetur shpëtimin në Botën 
e Përjetshme është e domosdoshme që në këtë botë 
ta përdorësh mendjen në mënyrën e duhur. Ndjenjat 
dhe mendimet tona nuk duhet të frymëzohen nga 
dëshirat djallëzore dhe egoiste, por nga burimi hyj- 
nor. 


Është e domosdoshme që të ruhemi prej tun- 
dimeve të egos dhe të shejtanit, të cilat e prishin 
harmoninë shpirtërore të zemrës sonë dhe shkatë- 
rrojnë aftësitë tona të meditimit dhe ndjeshmërisë. 
Ashtu sikur një radio që nuk jep zë të qartë kur nuk 
pozicionohet në frekuencën e duhur, ashtu edhe 
zemra si rezultat i ndjenjave të gabuara dhe pakujde- 

sisë, bie në shkatërrim. Peshqit në sajë të detit dhe 
gjallesat e tokës në sajë të ajrit, mund ta vazhdojnë 
jetën e tyre. Pra, edhe shpirti njerëzor mund ta gjejë 
lumturinë vetëm në atmosferën e ndritur të Kuranit 
dhe Sunetit. 

Padyshim se horizonti më i rëndësishëm i medi- 
timit, që e shpëton njeriun nga bukuritë mashtruese 
e djallëzore dhe dehja e kënaqësive të egos, duke i 
falur atij një zemër të urtë e vigjilente, është meditimi 
i vdekjes. Në një ajet fisnik urdhërohet: 

“Agonia e vdekjes do të vijë me siguri. (Ja 
pra o njeri) Kjo është ajo prej së cilës ikje prej 
kohësh.” (Kaf, 19) 

Ndërsa një hadith, thuhet: “Kujtojeni shpesh 
vdekjen që jua prish nga rrënjët të gjitha këna- 
qësitë!” (Tirmidhi, Kijamet, 26.) 

Njerëzit e pjekur, e zgjidhin gjëegjëzën e nënto- 
kës sa janë ende në këtë botë dhe përgatiten mirë 
për botën tjetër. Nëse meditimet dhe përpjekjet nuk 
thellohen në të panjohurën e nëntokës, nuk mund 
të zbulohet e fshehta e të ardhmes. Kuptimi i këtij 
udhëtimi të shkurtër midis djepit dhe varrit, me një 
vigjilencë shpirtërore dhe në atmosferën e medi- 
timit, është diçka e domosdoshme për çdo njeri 
që zotëron mendje të shëndoshë. Zgjidhja e kësaj 
nyjeje në lidhje me të ardhmen është e pamundur 

® të kuptohet vetëm me meditimin njerëzor. Prandaj 
është e domosdoshme që t’i vëmë veshin edhe 
_ 

udhëzimeve të Shpalljes Hyjnore. Përndryshe, të 
ikësh prej vdekjes me një frikë të thatë, do të thotë 
të lodhesh kot. Allahu i Madhëruar, na fton ne 
robërit e Vet në Xhenetin e Tij. Për këtë arsye, Ai 
na paralajmëron duke urdhëruar: 

“A keni menduar se ju kemi krijuar kot dhe 
se nuk do të ktheheni te Ne?” (Mu’minun, 115) 

Nisur nga kjo, Pejgamberi 2f§, duke kërkuar 
mbrojtjen e Allahut prej humbjes së meditimit dhe 
ndjenjave, në robërinë e kësaj bote, është lutur: 

“...O Allah! Mos e bëj këtë botë as mendimin 
e përpjekjen tonë më të madhe dhe as cakun 
e fundit ku mund të arrijë dija jonë!..” (Tirmidhi, 
Deauat, 79.) 

Gjithashtu, edhe duatë që Pejgamberi sf§, ka 
bërë para se të flinte, na ftojnë në meditim. Madje 
në duatë e tij shohim edhe domosdoshmërinë e 
mendimit rreth gjendjes së nevojtarëve dhe falën- 
derimit të vazhdueshëm ndaj Allahut të Madhëruar: 


clJljlJ IjL aSj cIJ|JLw^j L^jd?l (^dJl 


Falënderimi i takon Allahut, i Cili na jep të 
hamë, të pimë dhe na strehon. Sa njerëz ka që 
nuk gjejnë strehim!” (Muslim, Dhikr, 64.) 

Me të vërtetë që para se të bjerë në gjumë, 

njeriu e ka për detyrë të meditojë rreth mirësive që 
zotëron dhe të falënderojë Allahun për të gjitha këto. 
Duhet menduar se, të flesh i ngopur ndërkohë që në 
botë ka shumë njerëz të uritur e të etur, apo të jeshë 
i sigurt e me nevoja të plotësuar ndërkohë që me 
mijëra njerëz ndodhen në rrezik e në nevojë, është 
një mirësi shumë e madhe dhe në të njëjtën kohë 
edhe një përgjegjësi e madhe. Prandaj një llogari 
e tillë, çdo natë para se të flemë, duhet të zërë një 
vend të paneglizhueshëm në jetën tonë të meditimit. 

Omeri i cili ka thënë: “Llogariteni veten 
tuaj para se të llogariteni !”, çdo natë e pyeste veten 
duke i kërkuar llogari ndërgjegjes: 

“Nëse një dele në breg të lumit Tigër bie në 
ujë e mbytet, Allahu do t’i kërkojë llogari Omerit: 
“Çfarë ke bërë sot për Allahun, o Omer?”. 

Vallë, po ne sa herë i kemi përjetuar këto 
ndjenja? Sa net e kemi nënshtruar ndaj një llogarie të 
tillë zemrën tonë të lodhur nga telashet e jetës gjatë 
ditës? Sa e vëmë dorën në tëmtha duke menduar se 
përse jemi krijuar, nga kemi ardhur e ku po shkojmë 
dhe sa e drejtë është rruga e jetës që bëjmë? A men- 
dojmë ndopak se sa e jetojmë fenë tonë, në ç’masë 
reflektojmë urdhrat e Zotit në jetën tonë, sa kemi 
mundur të hyjmë në kulturën dhe botën shpirtërore 
të Kuranit, i cili është edhe mesazhi që Allahu na ka 

© dërguar, sa i ndjekim gjurmët e Pejgamberit i cili 
në jetën e tij ishte një Kuran i gjallë që ecte mbi tokë 
_ 

dhe në ç’masë i ngjajnë sjelljet dhe qëndrimet tona 
jetës së tij, që është edhe shembulli më i mirë për 
ne? Sa na shqetësojnë mangësitë tona në lidhje me 
këto çështje? Apo mos vallë e kemi humbur brenda 
vetes thesarin tonë më të çmuar të meditimit? 

Kurani Fisnik na jep disa shembuj të atyre që 
për të shpëtuar besimin e vet i bënë ballë gurëzimit 
si Habibi Nexhari, u dogjën në zjarr duke u hedhur 
nëpër hendeqe si Ashab-i Uhud dhe duruan torturat 
më çnjerëzore pasi u udhëzuan në rrugë të drejtë, 
si magjistarët e Faraonit. Nisur nga këto shembuj, 
duhet të mendojmë se sa e kuptojmë vlerën e besimit 
që na ka falur Allahu? 

Allahu i Madhëruar na ruajttë nga mosmedi- 
timi dhe nga shpërdorimi i mirësisë së meditimit! 
Gjithashtu, bëftë që zemrat, mendjet, ndjenjat 
dhe mendimet tona të jenë në përputhje me 
Kënaqësinë Hyjnore! 



Amin!.. 









(mërcwrimi 

në sigurimin ejetesës dke dkurvm 


Diket se në tkemei të proktemeve skpirtërore, 
që përjetoken skpesk në feokën tonë, qëndrojnë 
Jitimi i padrejtë, skfeetja e të drejtave të rokit, 
pafeënaqësia dke [afemia. Prandaj, për të 
etiminuar feëto prokteme ësktë e domosdoskme 
të respefetoken rregukat Istame, të citat i 
ndatojnë njerëzit nga skfeetja e të drejtave të të 
k’erëve dke i nxisin ata drejifltlmlt katfaK. 

¥ 

Ta feonsiderosk veten kujar me pafe ndikmë 
qëjep, duke u ferakasuar me nivetin e utët 
të kujarisë së njerëzve në skoqëri, ësktë një 
nguskëKim i tkatë. Nëjafet, nivetin e kijarisë 
sonë duket ta matim me atë të sakakëve flsnlkë. 

I V- 

V__L__. 



















SHPËRDORIMI 

NË SIGURIMIN E JETESËS DHE DHURIM 


Kjo botë në të cilën jetojmë, me qëllimin e 
një sprove hyjnore, është e stolisur me mirësi të 
panumërta të mbushura me urtësi të manifestimeve 
të fuqisë dhe madhështisë së Allahut të Madhëruar. 
Këto mirësi mund ta ngrenë robin në nivele të larta të 
devotshmërisë ndaj Allahut, ashtu siç edhe mund të 
bëhen shkak i humbjes, si rezultat i indiferencës ndaj 
tyre. Secila prej këtyre mirësive është një amanet 
hyjnor. Prandaj, nëse ato përdoren jashtë qëllimit 
të tyre, për hir të synimeve egoiste dhe djallëzore, 
është një çmenduri e madhe në shpërdorim. 

Allahu i Madhëruar ka vënë në shërbim të 
njeriut çdo gjë që ka në qiell dhe në tokë, mirëpo 
Ai ka bërë të ditur se njeriu do të japë edhe llogari 
për këto mirësi në Ditën e Gjykimit. Lidhur me këtë, 
në Kur’anin fisnik urdhërohet: 


“Pastaj, atë Ditë, do të pyeteni për kënaqë- 
sitë (e kësaj bote)!” (Tekathur, 8) 

“Ju, me siguri, do të sprovoheni me pasurinë 
dhe jetën tuaj...” (Al-i Imran, 186) 

“Mos vallë, keni menduar që Ne ju kemi kri- 
juar kot dhe që nuk do të ktheheshit te Ne (për 
t’ju gjykuar)?!” (Mu’minun, 115) 

Shpërdorimi më i keq, që shpreh teprimin dhe 
kalimin e kufijve në shpërdorimin e mirësive, është 
shndërrimi në dështim të pafundëm të lumturisë së 
përjetshme të Ahiretit, duke shkelur kufijtë hyjnorë 
që ka vendosur Allahu i Madhëruar. 

Për shkak të indiferencës që e karakterizon, 
në përgjithësi, biri i njeriut shpërdorim konsideron 
vetëm shpenzimet pa kriter që bëhen në mirësitë 
materiale. Në këtë mënyrë ai e burgos konceptin 
e shpërdorimit brenda një kornize të ngushtë në 
mendjen e tij. Mirëpo, ashtu siç është bërë haram 
shpërdorimi në mirësitë materiale, në të njëjtën 
mënyrë është bërë haram edhe shpërdorimi në 
mirësitë shpirtërore. Madje, shpërdorimi që bëhet 
në mirësitë shpirtërore është një gjynah më i rëndë 
dhe meriton dështim. 

Një nga shpërdorimet më të rëndësishme 
materiale dhe shpirtërore, i cili mund të shkaktojë 
humbjen e lumturisë në Botën Tjetër, është ai që 
ndodh gjatë sigurimit të jetesës, në shpenzimet 
ditore dhe në dhurime. 



Allahu i Madhëruar e ka caktuar furnizimin e 

të gjithë robërve të Tij. Për rrjedhojë, në ajetet ku 
bëhet e ditur se rrizku është nën garancinë hyjnore, 
urdhërohet: 


“Xhinët dhe njerëzit i kam krijuar vetëm që 
të Më adhurojnë. Unë nuk kërkoj prej tyre furni- 
zim, e as nuk dëshiroj që të Më ushqejnë. Vërtet, 
Allahu është Furnizuesi i vetëm, i Fuqishmi, i 
Plotpushtetshmi.” (Dharijat, 56-58) 


“Sa krijesa ka që nuk e mbajnë dot veten me 
ushqim! Allahu u jep atyre dhe juve! Ai dëgjon 
dhe di gjithçka.” (Ankebut, 60) 


“S’ka asnjë gjallesë në Tokë që të mos i 
ketë mjetet e jetesës prej Tij. Ai di vendbanimin 
e saj dhe vendin e vdekjes. Të gjitha këto janë 

(të shënuara) në Librin e qartë.” (Hud, 6) 

Në këto ajete fisnike, Allahu i Madhëruar na bën 
të ditur pakufishmërinë e dijes, fuqisë dhe mëshirës 
së Tij. E në fakt, ndërkohë që ne as që mund ta ima- 
gjinojmë numrin e gjallesave që jetojnë në errësirat 
e tokës dhe në thellësitë e deteve, tek Allahu i 
Madhëruar ndodhen informacionet e detajuara 
të çdonjërës prej tyre. Madje, Ai ka vendosur nën 
garancinë hyjnore edhe furnizimin dhe jetesën e 
tyre, gjë e cila është një manifestim madhështor i 
Fuqisë Hyjnore. 


Nga kjo pikëpamje, ndërkohë që ne rendim pas 
furnizimit, është e domosdoshme që ne të meditojmë 

se sa thellë në zemër e ndjejmë afërsinë me Allahun 
e Madhëruar, i Cili na furnizon... 

Fakti që Allahu i Madhëruar është garantues i 
rrizkut të robërve, shprehet shumë bukur edhe në 
këto hadithe fisnike: 


“Për sa kohë që kokat tuaja të lëvizin, mos u 
shqetësoni në lidhje me rrizkun. Edhe pse nëna e 
lind njeriun të zhveshur dhe pa gjë mbi trup, më 
pas Ahahu i Plotfuqishëm dhe Fisnik, e furnizon 
atë me çdolloj rrizku. ” (Ibn-i Maxhe, Zuhd, 14.) 

“Allahu është i pasur. Ato që hanë, pinë 
dhe shpenzojnë njerëzit, nuk pakësojnë asgjë 
prej thesarit të Tij. Ai është bujar dhe dhuron 
pandërprerë natë e ditë. Mendo pak për ato që 
ka dhuruar Allahu që prej krijimit të qiejve dhe 
tokës! Këto nuk pakësojnë asgjë prej pasurisë së 
Tij... ” (Buhari, Teuhid, 22.) 



Nga kjo pikëpamje, shqetësimi i tepërt në lidhje 
me sigurimin e rrizkut dhe kalimi në ekstreme, janë 
lakmi e egos, prej së cilave duhet të ruhesh. Detyra 
jonë është të përpiqemi të fitojmë në rrugë hallall 
rrizkun që na ka caktuar Allahu, duke u kapur pas 
shkaqeve. Pas kësaj përpjekjeje, ne duhet ta kon- 
siderojmë si mirësi caktimin e Allahut në lidhje me 
ne dhe të jetojmë të kënaqur. Harrimi i Razzakut 
(Furnizuesit) duke u kapluar nga shqetësime të pane- 
vojshme dhe devijimi në rrugë haram, me lakminë 
për të fituar sa më shumë, përbën shkelje të kufijve 

hyjnorë dhe shpërdorim në çështjen e sigurimit të 
jetesës. 

Allahu i Madhëruar, në Kuranin Fisnik na bën 
të ditur gjendjen tragjike në Botën Tjetër të atyre që 
i kalojnë kufijtë në lakmi dhe koprraci në çështjen 
e sigurimit të jetesës dhe ia japin zemrën pasurisë 
së kësaj bote: 

“(Mjerë për atë) që grumbullon pasuri dhe e 
ruan, duke menduar se ajo pasuri do ta bëjë të 
pavdekshëm! Jo, aspak! Në të vërtetë, ai do të 
hidhet në torturën shkatërruese. E kush mund 
të ta shpjegojë ty se çfarë është tortura shkatë- 
rruese? Ajo është zjarri i Allahut i ndezur fort, 
i cili depërton deri në zemrën e njeriut. Ai do 
t’i rrethojë ata nga çdo anë, në shtylla të gjata 
flakëruese.” (Humeze, 2-9) 


Ndërsa i Dërguari i Allahut, (a.s.), e ka shprehur 
me këto fjalë shqetësimin e tij në lidhje me faktin se 
ummeti i tij mund ta humbasë maturinë, duke rënë 
në shpërdorim gjatë sigurimit të jetesës: 

“Kam frikë se pas meje do t’ju hapen mirësitë 
dhe stolitë e kësaj bote, e ju do t’ia jepni zemrën 
atyre!” (Buhari, Zekat, 47.) 


Ashtu siç nuk është i lejuar angazhimi me punë 
aq sa të neglizhohen adhurimet dhe shërbimet ndaj 
shoqërisë, ashtu është e ndaluar edhe moskokëçarja 
dhe dembelizmi që do të shkaktojë mjerimin dhe 

varfërinë e familjes. Fitimi hallall që i sjell lumturinë 
familjes, që nuk shkakton neglizhencë të adhurimeve 
dhe shërbimeve ndaj shoqërisë, që nuk të streson 
dhe ka një sistem pune të ekuilibruar, është një rrugë 
larg shpërdorimit, e pëlqyeshme dhe e begatshme. 

Nga ana tjetër, pasuria e kësaj bote duhet të 
fitohet me synimin e arritjes së paqes shpirtërore dhe 
lumturisë në botën tjetër, duke bërë bamirësi ndaj të 
dobtëve të shoqërisë, të vetmuarve dhe nevojtarëve, 
duke filluar prej më të afërmve, sepse bujaria dhe 
mëshira duhet të jenë virtyte të natyrshme të besim- 
tarit. 

Mëshira është fryti më i rëndësishëm i besimit. 
Ndërsa manifestimi më i rëndësishëm i mëshirës 
është rendja në ndihmë të plotësimit të mungesave 
të nevojtarëve, me të gjitha mundësitë. Pra, t’iu 
dhurosh prej të mirave që të ka falur Allahu, atyre 
të cilëve janë të privuar nga ato. 

Rumiu shprehet: 

“Jeta e dynjasë është veç një ëndërr. Të jesh 
i pasur në dynja, i ngjan gjetjes së thesarit në 
ëndërr. Ndërsa pasuria e dynjasë, mhetet po në 
dynja duke u trashëguar nga brezi në brezl” 

Nisur nga kjo, të mos dhurosh aspak prej 
pasurisë, duke ia lënë të gjithë atë trashëgimtarëve, 
-të cilët nuk kanë marrë edukatë shpirtërore dhe 
Wp s’dihet se si do ta shpenzojnë atë-, do të thotë t’i 

_ 





Shpërdorimi në sigurimin e jetesës dhe dhurim 


ngarkosh vetes një llogari të rëndë për në Botën 
Tjetër. Dhe kjo nuk është aspak e logjikshme për 
një mendje të shëndoshë. Në Kur’anin Fisnik urdhë- 
rohet: 

“...Ata që grumbullojnë ar dhe argjend dhe 
nuk e shpenzojnë për hir të Allahut, paralajmëroji 
me dënim të dhembshëm!” (Teube, 34) 



Një ditë, i Dërguari i Allahut, $i, i pyeti sahabët: 



“Cili prej jush e do pasurinë e trashëgimtarëve 
të vet më shumë se pasurinë e vet?” Të pranishmit 
iu përgjigjën: 

“O i Dërguari i Allahut! S’ka asnjë mes nesh 
që të mos e dojë më shumë pasurinë e vet!” Profeti 



!, u tha: 


“Pasuria e njeriut është gjithçka që ai 
shpenzon gjatë jetës së tij në çdo vepër të mirë për 
hir të Allahut, ndërsa pasuria e trashëgimtarëve 
të tij është gjithçka që ai lë pas vdekjes.” (Buhari, 
Rikak, 12.) 

“Mos pandeh se do të ngrihesh duke bërë 
para! Uji që nuk rrjedh mban erë të keqe dhe 
thahet. Prandaj përpiqu të japësh e të rrjedhësh 
vazhdimisht! Ujin që rrjedh e ndihmon qielli. 
Lëshon shi, dërgon përrenj dhe e bën det!” 

“Njerëzit e mençur e marrin pasurinë dhe 
pronën me vete kur shkojnë në Botën Tjetër. 

Ndërsa koprracët jarië ata që ikin duke e lënë 
këtu!” 

Ebu Hurejre 4^, rrëfen: 

“Një person erdhi tek i Dërguari i Allahut, *§§ 
dhe e pyeti: 

«0 i Dërguari i Allahut! Cila sadaka e ka 
shpërblimin më të madh?» 

I Dërguari i Allahut, $§|, tha: 

«Sadakaja me shpërblimin më të madh, është 
ajo që jep ndërkohë që je i fortë, i fuqishëm, i 
shëndetshëm, koprrac, ke frikë nga varfëria dhe 
të pëlqen shumë pasuria. Mos e shty sadakanë 
tënde duke pritur të të vijë shpirti nëfyt, e pastaj 
të thuash kjo pasuri është për filanin, e kjo për 
filanin, sepse ajo pasuri (tashmë) është bërë e këtij 
apo atij trashëgimtari.»” (Buhari, Zekat, 11 .) 

Abdullah ibn Shihhir rrëfen: 

“Një ditë, Profeti J§§, po lexonte suren Tekathur. 
Kur e mbaroi së lexuari tha: 



«Biri i Ademit rri veç duke thënë, pasuria ime, 
pasuria ime. O biri i Ademit! A mos ke pasuri 
tjetër përveç asaj që ha dhe konsumon, asaj që 
vesh dhe e vjetërson dhe asaj që e dërgon në 
Botën Tjetër si shpërblim që ke fituar duke dhënë 
sadaka (Iëmoshë)!?»” (Muslim, Zuhd, 3-4.) 

Po ashtu, në një hadith tjetër, i Dërguari i 
Allahut, iH§, ka thënë: 

“Kushdo prej jush që gdhihet i sigurt në jetën 
dhe pasurinë e vet, me shëndet të plotë dhe fur- 
nizim për një ditë, është sikur t’i jetë dhënë e 
gjithë dynjaja. ” (Tirmidhi, Zuhd, 34.) 

“Lum ai që udhëzohet në rrugën e drejtë të 
Islamit, ka të ardhura të mjaftueshme dhe është 
i kënaqur me këtë!” (Tirmidhi, Zuhd, 35.) 

“Ai që është mysliman, i është dhënë furni- 
zim i mjaftueshëm dhe është i kënaqur me mirë- 
sitë që i ka falur Allahu, ka arritur shpëtimin (e 
Vërtetë). ” (Muslim, Zekat, 125.) 

Ebu Umame Ijas ibn-i Sa’lebe ka thënë: 

“Një ditë, sahabët folën në lidhje me këtë botë 
pranë të Dërguarit të Allahut,^. Për këtë arsye, 
Ai §|, tha: 

«A nuk dëgjoni? A nuk dëgjoni? Jeta e 
thjeshtë është prej besimit, të bësh një jetë të 
thjeshtë është prej besimit!»” (Ebu Daud, Terexhxhul, 2.) 


Një person i quajtur Salebe, i cili më parë ishte 
njeri i devotshëm, u kaplua nga lakmia për këtë botë 
dhe dëshiroi të bëhej i pasur. Ai shkoi tek Profeti jH, 
t’i kërkonte të lutej për të. Mirëpo, më vonë, edhe 
pas paralajmërimeve dhe këshillave të Profetit 
ai u tregua indiferent dhe i dehur nga pasuria që i UJ 
_ 

fali Allahu, pësoi një përfundim shumë të hidhur, i 
cili është një shembull shumë mësimdhënës për të 
gjithë besimtarët. 

I Dërguari i Allahut, jH, ka thënë: 

“Biri i Ademit nuk ka të drejta përveç këtyre: 
Shtëpia ku do të banojë, rroba me të cilën do të 
mbulojë trupin dhe ena me të cilën do të hajë 
ushqimin e do të pijë ujin.” (Tirmidhi, Zuhd, 30.) 

I Dërguari i Allahut, |H§, dëshironte që besim- 
tarët të bëjnë një jetë larg shpërdorimit, të kënaqur 
me çfarë kanë dhe modestë, gjë të cilën e zbatoi 
personalisht në jetën e vet, duke u bërë shembull 
për ummetin e tij. Kjo gjendje e tij, është pasqyruar 
shumë bukur në këtë lutje: 

“O Allah! Fali familjes së Muhamedit furni- 
zim të mjaftueshëm!” (Buhari, Rikak, 17.) 

Dihet se në themel të problemeve shpirtërore që 
përjetohen shpesh në kohën tonë, qëndrojnë fitimi i 
padrejtë, shkelja e të drejtave të robit, pakënaqësia 
dhe lakmia. Prandaj, për të eliminuar këto probleme, 
është e domosdoshme të respektohen rregullat 
Islame, të cilat i ndalojnë njerëzit nga shkelja e të 
drejtave të të tjerëve dhe i nxisin ata drejt fitimit 
hallall. 



Në fakt, mënyra se si robi e fiton jetesën, haram 
apo hallall, ndikon shumë në adhurimet dhe veprat 
e tij. Për rrjedhojë, ajo përfshihet në kaderin/fatin 

e tij. Ky është edhe faktori kryesor që qëndron në 
themel të sjelljeve pozitive apo negative të fëmijëve 
tanë. Pra, nëse dëshirojmë që fëmijët tanë të jenë të 
mirë dhe të qëndrojnë larg ndikimeve negative dhe 
të ulëta, në fillim duhet të bëjmë kujdes që fitimet 
tona të jenë hallall. 

Nëse zemrat janë të bindura ndaj urdhrave të 
Allahut dhe Sunetit të Profetit $H, trupat bëhen 
burim frymëzimi dhe mirësie. Ndërsa trupat që 
përzihen me dyshime dhe harame, bëhen burime 
të së keqes. 

Nga kjo pikëpamje, ata që e duan Profetin (a.s.), 
i vënë veshin këshillave të Tij dhe bëjnë kujdes në 
fitimin e rrizkut hallall, duke u ruajtur kështu nga 
shpërdorimi dhe koprracia. Në këtë mënyrë, ata 
do të ecin në rrugën e tij të ndritur dhe në Jetën e 
Përtejme do të shijojnë lumturinë e të qenit bashkë 
me të. 


Nga ana tjetër, çdo kohë ka kërkesa dhe nevoja 
të ndryshme dhe këto nevoja duhen plotësuar sipas 
nivelit të rëndësisë së tyre. Nëse një ndihmë e dhënë 
nuk ka për synim të plotësojë nevojat, edhe ajo kon- 
siderohet një lloj shpërdorimi për shkak të gabimit 
në qëllim. 


Për shembull, të bësh shpenzime për nevoja jo 
urgjente, ndërkohë që populli ka nevojë për njerëz 
me besim, të kujdesshëm dhe atdhedashës... Dhe, 
nevoja më e rëndësishme në një kohë kur jeta fetare, 

morali dhe ndjenjat shpirtërore janë dobësuar, është 
t’i japësh rëndësi shpirtshmërisë dhe të përpiqesh të 
ngresh nivelin e edukimit fetar, moral dhe shpirtëror. 

Allahu i Madhëruar, na tërheq vëmendjen në 
faktin se kur të dëshirojmë të dhurojmë diçka, është 
e domosdoshme të gjejmë atë më nevojtarin dhe 
se është shumë e rëndësishme që aftësia për t’i 
njohur nevojtarët të jetë një intuitë e natyrshme e 
besimtarit: 


“(Lëmosha) u takon të varfërve, të cilët kanë 
hyrë në rrugën e Zotit e nuk janë në gjendje të 
udhëtojnë (për të fituar). Kush nuk i njeh ata, kuj- 
ton se janë të kamur, për shkak se ata nuk lypin. 
Do t’i njohësh nga pamja e tyre...” (Bekare, 273) 

Po ashtu, shpërdorim konsiderohet edhe nëse 
u jepet përtej nevojave atyre që i kemi më të afërt, 
ndërkohë që gjenden njerëz që kanë më tepër 
nevoja. Për këtë arsye, është e domosdoshme që 
të varfërve t’u japësh sipas nevojave që kanë. Lidhur 
me këtë, Mevlana ka thënë: 



“Ka shumë të pasur, të cilët është më mirë të 
mos u japin atyre që nuk e meritojnë. Për këtë arsye, 
pasurinë që të ka dhënë Allahu shpenzoje vetëm 
sipas urdhrit të Tij! Dhurimi pavend, është njësoj 
sikur një skllav i pabindur t’u japë kusarëve pasurinë 
e të zotit me pretendimin se po bën mirësi.” 

Në mënyrë të veçantë, përgjegjësit e institucio- 

neve të bamirësisë, siç janë vakëfet dhe shoqatat, 
duhet ta kenë parasysh këtë çështje gjatë shpër- 
ndarjes së ndihmave dhe të veprojnë në mënyrë të 
kujdesshme. 

Përveç këtyre, duhet pasur kujdes edhe fakti se 
qëndrimi i dikujt, që mund të konsiderohet shpër- 
dorim ose koprraci, për dikë tjetër mund të mos 
konsiderohet i tillë. Kjo, sepse çdonjëri prej atyre 
që gëzon mirësi materialo-shpirtërore mund të ketë 
mundësi të ndryshme. 

Për këtë arsye, në përgjegjësitë dhe detyrimet 
e robit para Allahut është vendosur “kriteri i mun- 
dësisë”. Në Kur’anin Fisnik urdhërohet: 


“Allahu nuk e ngarkon askënd përtej fuqisë 
që ka...” (Bekare, 286) 


Kjo tregon qartë se në Peshoren Hyjnore 
askush nuk ka përgjegjësi dhe detyrime të barabarta 
me të tjerët. 

Prandaj, të përpiqesh të japësh më tepër se 
mundësitë që ke është domosdoshmëri e një besimi 
të përsosur. Në fakt, njeriu do të jetë në borxh 
të madh përballë Peshores Hyjnore, për shkak të 
mirësive që nuk i bën edhe pse ka mundësi. 


Nga ana tjetër, ta konsiderosh veten bujar me 
pak ndihmë që jep, duke u krahasuar me nivelin 
e ulët të bujarisë së njerëzve në shoqëri, është një 
ngushëllim i thatë. Për këtë arsye, ne besimtarët, 

në çështjen e dhurimit duhet ta krahasojmë veten 
me Profetin $§f, dhe sahabët e tij fisnikë, dhe të 
përpiqemi t’i arrijmë ata. Nëse marrim për bazë 
botëkuptimin e përgjithshëm të njerëzve në lidhje 
me ndihmën dhe bujarinë, mbase mund të konsi- 
derohemi bujarë dhe dorëdhënë edhe nëse japim 
pak gjë në krahasim me mundësitë që zotërojmë. 
Por, tek Allahu mund të konsiderohemi gjynahqarë 
dhe koprracë. 

Allahu i Madhëruar na e bëftë të mundur të 
ruhemi prej haramit dhe të dyshimeve në çdo 
çështje! Po ashtu, Allahu i ruajttë zemrat tona 
prej shpërdorimit dhe koprracisë dhe na e bëftë 
të mundur daljen para Tij me faqe të bardhë dhe 
qetësi shpirtërore, duke i përdorur mirësitë që 
na ka falur në përputhje me Kënaqësinë Hyjnore! 

Amin!.. 











në skëndet dke uskqmae 


Teprimet, si pëVgatitjet e 
gostive pompoze për mburrje, 
mendjemadkësi dke skfaqje Jorce, 
nxi^a e grykësisë me uskqime të tipit 
a kri|e e kapur” dke veskja e rrokave të 
markave të sktreryta për t u krekosur, 
nuk ka dyskim se në kotën tjetër do të 
ktkeken në pendesë. lCjo, sepse e gjitkë 
llogaria e tyre do të na sillet përpara 
mki Peskoren Hyjnore. 

L V-_-X 

V_ 9 _. 

NË SHËNDET DHE USHQIME 


Mirësia e shëndetit është një nga dhuratat hyj- 
nore të cilën njeriu nuk e ka vlerësuar asnjëherë 
ashtu siç duhet. Duke dashur të theksojë shkujdesjen 
dhe neglizhencën e përgjithshme në këtë çështje, 



“Janë dy mirësi, vlerën e të cilave shumica e 
njerëzve nuk e çmon: shëndeti dhe koha e lirë.” 

(Buhari, Rikak, 1.) 


Me anë të këtij evidentimi, Pejgamberi g§, na ka 
paralajmëruar ne si ummetin e tij që të mos i çojmë 
dëm këto mirësi të mëdha që na janë dhuruar dhe 
si përfundim, të bëhemi pishman për këtë. 



Ibn Omeri %>, ka thënë: “Kur të arrish mbrë- 

mjen, mos e prit mëngjesin; kur të arrish mëngjesin, 
mos e prit mbrëmjen. Sa të kesh shëndet, merr 
masat për sëmundjen dhe sa të kesh jetë merr masat 
për vdekjen.” (Buhari, Rikak, 3.) 

Trupi ynë është një amanet i Allahut dhe si i 
tillë ka të drejtat e veta ndaj nesh. Një jetë e devot- 
shme është e mundur vetëm në sajë të një trupi të 
shëndetshëm, si nga ana e jashtme, ashtu edhe nga 
ana e brendshme. Edhe adhurimet bëhen më të qeta 
me një trup të shëndetshëm. A është e mundur të 
falësh një namaz të qetë apo të agjërosh, nëse nuk 
ke shëndet? Shumë adhurime dhe shërbime, që e 
afrojnë robin tek Allahu, realizohen gjithmonë në 
sajë të mirësisë së shëndetit. Kur humbet shëndeti, 
edhe adhurimet e shërbimet e humbasin cilësinë e 
tyre. Prandaj, për sa kohë që gëzojmë shëndet të 
mirë, duhet ta çmojmë këtë mirësi, duke falënderuar 
në mënyrën më të bukur, duke kryer adhurime dhe 
duke vrapuar në punë të mira. 



Ashtu si të gjitha mirësitë e tjera, edhe shëndeti 
nuk mund t’i shpëtojë shpërdorimit, nëse nuk 
zbatojmë Urdhrat Hyjnore. Një nga format më të 
frikshme të shpërdorimit të kësaj mirësie, është 
edhe shkatërrimi i shëndetit me anë të duhanit, që 
duket diçka shumë e thjeshtë në kohën tonë, dhe 
me harame të tjera nga më të ndryshmet. Përveç 
kësaj, ta ruash shëndetin nën udhëzimin e men- 
djes dhe Urdhrave Hyjnore, jo vetëm në aspek- 
tin e ushqyerjes, por edhe ndaj disa faktorëve si 
të nxehtit, të ftohtit dhe aksidenteve rrugore për 
shkak të pakujdesisë, është një detyrë e domos- 
doshme për të parandaluar shpërdorimin e kësaj 
mirësie të madhe. 





Shpërdorimi në shëndet dhe ushqime rzaa&t&xr* 


Feja jonë madhështore, Islami, na ka ofruar 
shumë mënyra si masa të duhura në mbrojtjen e 
shëndetit tonë. Ajo na ka urdhëruar të jemi të matur 
në ngrënie dhe pirje, të mos hyjmë në vende ku ka 
sëmundje ngjitëse dhe të mos dalim prej aty ku ndo- 
dhen këto sëmundje. Në shumë këshilla dhe urdhra 
të ngjashme me këto, feja ka përcaktuar kriteret 
themelore të mjekësisë mbrojtëse. Përkrah këtyre 
masave mbrojtëse në aspektin fizik, është këshillu- 
ar edhe aplikimi i masave mbrojtëse në aspektin 
shpirtëror, si dhënia e lëmoshës dhe dhurimi për 
hir të Allahut, me qëllim që të mbrohemi prej fat- 
keqësive. Po ashtu, për mbrojtjen e shëndetit me 
anë të masave në aspektin shpirtëror, Pejgamberi 
5§f, ka thënë: 

“Çdonjëri prej jush, duhet të japë çdo ditë nga 
një sadaka për çdo gjymtyrë të tij. Për këtë arsye, 
çdo tesbih është një sadaka, çdo hamd/falënderim 
është një sadaka, çdo tehlil/la ilahe il-Ialla është 
një sadaka dhe çdo tekbir/AIIahu Ekber është 
një sadaka. (Po ashtu) Edhe këshillimi për punë 
të mira, por edhe pengimi nga punët e këqija, 
janë sadaka. Dy rekate të namazit të duhasë i 
zëvendësojnë të gjitha këto. ” (Buhari, Sulh, 11 .) 


Me të vërtetë që shëndeti i mirë është një 
mirësi e cila kërkon falënderimin ndaj Allahut. Ky 
falënderim mund të bëhet edhe në aspektin material 
me anë të sadakasë, por edhe në aspektin shpirtëror 

me anë të dhikrit, adhurimeve dhe çdo pune të mirë 
apo shërbimi që bëhet për hir të Allahut Teala. 

Sahabët fisnikë, të cilët për shkak të virtyteve 
të tyre të larta dalin në pah si brezi më shembullor 
për ne, u përpoqën me të gjitha forcat dhe mundë- 
sitë që mirësitë të cilat ua kishte falur Allahu Teala, 
t’i përdornin për të fituar Botën Tjetër. Prandaj 
edhe Allahu Teala u fali begati këtyre përpjekjeve 
të zellshme dhe entuziaste që vërshuan si lumenj. 
Konsumi i tepërt, grykësia, luksi dhe mania për t’u 
dukur, të cilat janë disa nga sëmundjet morale më 
problematike të kohës sonë, përbëjnë një mënyrë 
jetese që brezi i sahabëve nuk e ka njohur kurrë. 
Kjo, sepse ata jetonin me vetëdijen se: “Vendbanimi 
tjetër pas vdekjes, është varri”. 



Parë nga një këndvështrim tjetër, nëse trupit, 
i cili na është dhënë amanet për një kohë të 
caktuar, -qoftë për shkak të koprracisë, qoftë për 
shkak të pamundësisë,- nuk i jepen ushqime në 
sasi të mjaftueshme, padyshim që do të përballet 
me dobësi dhe sëmundje të ndryshme. Por, edhe 
nëse e ngopim atë tej mase do të ketë të njëjtin 
përfundim. Kjo gjendje mund të shkaktohet edhe 
për arsye të konsumimit të tepërt të ushqimeve të 
lejuara, edhe për arsye të konsumimit të ushqimit 
të palejuar, gjë e cila së bashku me shëndetin fizik, 
shkatërron edhe shëndetin shpirtëror. 

Në bazë të nivelit shpirtëror ndryshon edhe kuj- 

desi i njerëzve në lidhje me ushqimin. P.sh., sipas 
sheriatit, shpërdorim konsiderohet “ngrënia pas 
ngopjes”, sipas tasavufit konsiderohet “ngrënia deri 
në ngopje”, sipas hakikatit/të vërtetës konsiderohet 
“ngrënia e mjaftueshme, por larg vetëdijes ndaj pre- 
zencës së Allahut”, ndërsa sipas marifetit/urtësisë, 
përveç këtyre, shpërdorim konsiderohet edhe “nëse 
hahet pa medituar rreth mirësive të Allahut”. 

Këto fjalë të Hidrit 8SB, gjatë vizitës së njërit 
prej të dashurve të Allahut, Abdulhalik Guxhduvani 
(Allahu e mëshiroftë), janë shumë domethënëse për 
sa i përket ndjeshmërisë shpirtërore në lidhje me 
ngrënin dhe pirjen: 

Hidri nuk e hëngri ushqimin me të cilin 
e gostiti Abdulhalik Guxhduvani dhe u tërhoq nga 
sofra. I zoti i shtëpisë u habit dhe tha: “Ky është 
ushqim hallall, përse nuk hani?” 

Hidri u përgjigj: “Po, ushqim hallall është, 
mirëpo ai që e ka gatuar ka qenë i zemëruar dhe i 
pakujdesshëm ndaj Allahut.” 


Siç shihet, përveç kriterit hallall-haram të ush- 
qimit, në gjendjen shpirtërore të njeriut, në veprat 
dhe në adhurimet e tij, ndikon edhe atmosfera 
shpirtërore në të cilën janë gatuar ato. Kjo gjë e 
tregon qartë qëndrimin që duhet të mbajmë ndaj 
ushqimeve. Në përgjithësi, në ditët tona për fat të 
keq, nuk mendohet aspak për dëmet që i shkaktojnë 
anës sonë shpirtërore ushqimet që shiten në vende 

të hapura, pa u kujdesur për të drejtën e syrit të 
shumë nevojtarëve dhe për të cilat nuk dihet se 
si janë gatuar. Prandaj, nuk duhet të harrojmë se 
gjendja shpirtërore në sigurimin e ushqimit ndikon 
shumë edhe në ndjenjat tona. 

Në procesin e pastrimit të zemrës, kafshata 
hallall zë një vend shumë jetik. Abdulkadir Gejlani 
(Allahu e mëshiroftë), thotë: 

“Ushqimi haram e vret zemrën, ndërsa ush- 
qimi hallall e ngjall atë. Ka kafshata që të lidhin 
me këtë botë, ka kafshata që të lidhin me botën 
tjetër. Po ashtu, ka edhe kafshata që të bëjnë të 
dashur tek Allahu Teala. ” 


Ndërsa Rumiu, thotë: 


“Mos u mundo ta zbukurosh trupin duke e 
ushqyer së tepërmi, sepse në fund të fundit ai 
është një kurban që do t’i jepet tokës. Më mirë 
mundohu të ushqesh shpirtin, sepse ai do të 
shkojë e do të nderohet në lartësitë madhështore. 
Trupit jepi pak yndyrna dhe pak të ëmbla, sepse 
kush e ushqen më shumë se sa duhet, në fund 
do të bëhet rob i dëshirave të nefsit dhe do të 
përfundojë i poshtëruar.” 



Të mbash një qëndrim moskokëçarës në lidhje 
me një çështje kaq delikate, natyrisht që nuk përpu- 
thet aspak me personalitetin e një besimtari. 

Të parët tanë selefë, duke u shprehur se: 

“Allahu e ka mbledhur të gjithë mjekësinë në një 
ajet: “...Hani e pini, por mos shpërdoroni!..”” 

(A‘raf, 31), kanë theksuar rëndësinë e faktit se për të 
bërë një jetë të shëndetshme, si në aspektin fizik, 
ashtu edhe në atë shpirtëror, duhet qëndruar larg 
shpërdorimit në ngrënie dhe pirje. 

Në një hadith fisnik tregohen qartë kufijtë e 
lejuar në sigurimin e nevojave njerëzore: 

“Hani, pini, vishuni dhe jepni sadaka, pa u 
zhytur në shpërdorim dhe mburrje. ”(Buhari, Libas, 1 .) 

Ndërsa në një hadith tjetër thuhet: 

“Të hash çdo gjë që ta do xhani, padyshim 
Se është shpërdorim!” (Ibn Maxhe, Et’ime, 51.) 

Kjo gjendje, e cila në gjuhën popullore quhet 
“grykësi”, është e ndaluar edhe nga feja jonë. Po 
ashtu, në hadithin e mësipërm nënkuptohet edhe 
fakti se të kesh mundësi nuk do të thotë që është 
e lejuar të konsumosh çfarë dhe sa të duash. Kur 
Omeri u takua me Xhabirin 5§f, i cili kishte në 
dorë një copë mishi, tha: - Çfarë është ajo? 

Xhabiri u përgjigj: - Është një copë mishi 
të cilën e bleva se ma donte xhani. 

Omeri e qortoi me këto fjalë:- Ti blen çdo 
gjë që dëshiron? A nuk ke frikët se bëhesh prej atyre 
që përmenden në ajetin; “...Ju keni shfrytëzuar 
gjithë të mirat në jetën tuaj tokësore...” (Ahkaf, 20) 
(Ibn Hanbel, Zuhd, fq. 124.) 

Sa bukur i ka përshkruar Pejgamberi g§, kriteret 
që duhen respektuar në ushqyerje dhe ndikimin e 
madh që ka ky kujdes mbi shëndetin tonë: 

“Askush nuk ka mbushur një enë më të keqe 
se stomakun e tij. Njeriut i mjaftojnë disa kafshata 
që ta mbajnë në këmbë. Por nëse dikush, patjetër 
duhet të hajë shumë, atëherë \e ta ndajë një të 
tretën e stomakut për ushqim, një të tretën për 
pije dhe një të tretën për ajër!” (Tirmidhi, Zuhd, 47 .) 

Po ashtu, edhe kjo ndodhi e Epokës së Lumturisë 
e tregon më së miri begatinë e respektimit të këtyre 
parimeve profetike në lidhje me ngrënien dhe pirjen: 

Sundimtari i Aleksandrisë së Egjiptit, së bashku 
me shumë dhurata të ndryshme, i kishte dërguar 
edhe një doktor Pejgamberit ||§. Ai jH, iu drejtua 
doktorit dhe i tha: 

“Ti mund të kthehesh tek familja jote, sepse 
ne jemi një popull që nuk ha pa e marrë uria. Por 
edhe kur hamë (jemi të kujdesshëm), nuk hamë 
deri në ngopje. ” (Halebi, Insanu’l-Ujun, III, 299.) 

Në këto thënie profetike ndodhet receta e 
kurimit ndaj shumë sëmundjeve që ka shkaktuar 
çmenduria e konsumit të tepërt dhe shpërdorimit. 

Omeri në lidhje me këtë çështje, këshillon: 

© “Ruhuni nga tejmbushja e barkut tuaj me 
ushqim dhe pije. Kjo e dëmton trupin, shkakton 

_ 

sëmundje dhe e bën njeriun përtac ndaj namazit. 
Në ngrënie dhe pirje ndiqni rrugën e mesmel 
Kjo zgjidhje është më e dobishme për trupin dhe 
kështu do të jeni të ruajtur prej shpërdorimit.” 

(Ali el-Muttaki, Kenz, XV, 433/41713.) 

Thevenot, një orientalist francez, i cili në vitin 
1665 ka botuar në Paris ditarin e tij të udhëtimit, në 
lidhje me pastërtinë, thjeshtësinë, maturinë në ngrë- 
nie e pirje dhe ndikimin e këtyre sjelljeve në jetën e 
përditshme të të parëve tanë, të cilët për shekuj me 
radhë kanë mbajtur lart flamurin e Islamit, shprehet: 

“Osmanët jetojnë të shëndetshëm dhe sëmuren 
shumë pak. Tek ata nuk ka sëmundje të veshkave 
dhe shumë sëmundje të tjera që kemi ne në vendet 
tona. Madje, këtyre sëmundjeve nuk ua dinë as 
emrin. Mendoj se një nga shkaqet kryesore të këtij 
shëndeti të përsosur të osmanëve, është larja e 
shpeshtë dhe maturia në ngrënie dhe pirje. Ata 
hanë shumë pak. Por edhe ato që hanë, nuk janë 
ushqime të përziera.” 8 

Në një fjalë të urtë, thuhet: “Njeriu nuk duhet 
të jetojë për të ngrënë, por të hajë për të jetuar!” 
Ky parim, në të njëjtën kohë shpreh edhe një cilësi 
të rëndësishme të besimtarëve. Kjo ndodhi mësim- 
dhënëse i shpreh shumë qartë kriteret e moralit 


8 


M. De Thevenot, Relation d’un Vogaye Fait au Levant, s. 58, 
Paris, 1665. 

islam në lidhje me çështjen në fjalë: Një ditë, tek 
Rasulullahu, jH, kishte ardhur një mysafir, i cili nuk 
ishte bërë ende mysliman. Pejgamberi jH, kërkoi 
që të milej një dele për të. Mysafiri e piu të gjithë 
qumështin që i sollën shtatë herë me radhë. Ditën 
tjetër, ky mysafir u bë mysliman. Rasulullahu, 
përsëri kërkoi t’i sillej qumësht. Mysafiri e piu tasin 
e parë dhe kur Pejgamberi $|§, i solli të dytin, ai 
nuk arriti ta mbarojë. Për këtë arsye, Pejgamberi 
ynë $!§, tha: 

“Besimtari pi me një zorrë, ndërsa mohuesi 
pi me shtatë ZOrra. ” (Muslim, Eshribe, 186.) 

Allahu Teala dëshiron që ne të veprojmë me 
maturi në ngrënie e pirje dhe të qëndrojmë larg 
mënyrës së ngrënies së jobesimtarëve. Prandaj, Ai 
na paralajmëron me këto fjalë: 

“...(në këtë botë) Mohuesi kënaqen dhe hanë 
si bagëtia. (Por) Vendbanimi i tyre do të jetë 
zjarri!” (Muhamed, 12) 



Po ashtu edhe të gjitha sjelljet që e largojnë 
begatinë e ushqimit, konsiderohen si shpërdorim. 
P.sh., të fillosh ushqimin pa larë duart e pa për- 
mendur emrin e Allahut (Bismilah) dhe të ngrihesh 
nga sofra pa e falënderuar Allahun për mirësitë që 
të ka dhuruar, hyjnë në kategorinë e shpërdorimit. 
Pejgamberi $|§, ka thënë: “Begatia e ushqimit është 
në larjen e duarve para dhe pas tij. ” (Tirmidhi, Et’ime, 
39.) 

“Kush i ka duart të përlyera me ushqim dhe 
fle pa i larë ato, të mos fajësojë askënd tjetër 
përveç vetes, nëse i ndodh ndonjë gjë e keqe!” 
(Ebu Daud, Et’ime, 53.) 

Po ashtu edhe kujdesi i veçantë që kanë treguar 
të parët tanë në lidhje me larjen e duarve para dhe 
pas ushqimit, është për t’u admiruar. Në shekullin 
e shtatëmbëdhjetë, një sekretar i quajtur Ricaut, i 
cili punonte në ambasadën angleze në Stamboll dhe 
që ishte një armik i përbetuar i osmanëve, rrëfen 
kështu në lidhje me kujdesin e veçantë që tregonin 
të parët tanë ndaj pastërtisë: 

“Larja e duarve para dhe pas ushqimit është 
bërë një zakon aq popullor tek osmanët, saqë faktin 
se Allahu i paska krijuar ushqimet për të motivuar 
njerëzit në larjen e duarve, e përmendin si një çështje 
shumë të rëndësishme.” 9 

Ky kujdes që është treguar ndaj pastërtisë 
në ngrënie dhe pirje, së bashku me begatinë e 
mirësive, bëhet shkak i qetësisë dhe shëndetit fizik 
e shpirtëror. Përveç kësaj, ushqimet që fillohen 
me “Bismilah” dhe mbarohen me falënderim ndaj 
Allahut, janë burim shërimi. Ndërsa, ushqimet që 
hahen pa “Bismilah” dhe pa falënderime, bëhen 
shkak pakujdesie dhe vuajtjeje. Në bazë të kësaj 
urtësie, Pejgamberi $|§, ka thënë: 


9 


Ricaut, Histoire de I’ëtat Prësertt de I’Empire Ottoman, s. 
285, Paris, 1670. 

“Nëse njeriu hyn në shtëpi dhe fillon të hajë 
me Bismilah, shejtani u thotë ushtarëve të vet: 
‘Këtu as nuk mund të kaloni natën e as nuk mund 
të hani’. Nëse ai njeri nuk bën Bismilah kur hyn 
në shtëpi, shejtani u thotë atyre: ‘Gjetët një vend 
për të kaluar natën’. (Po ashtu) Nëse ai njeri nuk 
bën Bismilah kur fillon të hajë, shejtani u thotë 
përsëri ushtarëve të vet: ‘Gjetët edhe strehë, edhe 
ushqim’. ” (Muslim, Eshribe, 103.) 

Aishja §jjg, tregon: 

Njëherë, i Dërguari i Allahut, ?f§, po hante ush- 
qim së bashku me gjashtë prej sahabëve të tij. Në ato 
momente, erdhi një beduin dhe e mbaroi ushqimin 
në dy kafshata. Për këtë arsye Pejgamberi $jl|, tha: 

“Nëse ky do të thoshte “Bismilah”, ushqimi 
do të na mjaftonte të gjithëve. Prandaj, kurdikush 
prej jush të hajë ushqim, le të thotë “Bismilah”. 
Nëse harron ta thotë këtë në fillim të ushqimit, 
le të thotë: oy>-\ j aJjI J> &\ “Bismilah për 
në fillim dhe në fund ”!” (Ibn Maxhe^ Et’ime, 7.) 


Gjithashtu, edhe gjatë pirjes duhet thënë 
“Bismilah”, duke mos pirë me një frymë, por me 
tri ndalesa. Ndërsa në fund, duhet thënë “Elhamdu 
lilah”. Pejgamberi jf§, ujin dhe pijet e tjera i pinte me 
tri ndalesa dhe në lidhje me këtë çështje, ka thënë: 



“Mos pini me një frymë si deveja. Pini duke 
marrë frymë dy ose tri herë. Kur të pini diçka, 

thoni Bismilah; pasi ta keni pirë, thoni Elhamdu 

lilah!” (Tirmidhi, Eshribe, 13.) 

Gjithashtu, Pejgamberi J§§, e ka ndaluar edhe 
fryrjen mbi lëngjet që pihen, për çfarëdo shkaku 
qoftë. Kur dikush e pyeti: 

“Çfarë të bëj kur të shoh se në enën e ujit ka 
rënë diçka e papastër?” Pejgamberi *§§, tha: 

a Derdhe atë që ka rënë!” 

Këtë herë, njeriu tha: 

“Kur pi ujë me një frymë, nuk më shuhet etja.” 

Ndërsa Pejgamberi J§§, duke aluduar që të pinte 
me tri ndalesa, ia ktheu: 

u Atëherë, hiqe enën e ujit nga goja!” (Tirmidhi, 
Eshribe, 15.) 

Po ashtu, edhe ngrënia vetëm e ushqimit e 
largon begatinë e tij dhe për rrjedhojë bëhet shkak 
shpërdorimi. Pejgamberi 5§|, i cili thotë: u Uniteti 
është mëshirë, ndarja është dënim. ”7, ka këshilluar 
që edhe gjatë ngrënies të jemi së bashku. 

Sipas një transmetimi të Uahsh ibn Harb 
disa sahabë thanë: 


“0 Rasulullah! Hamë ushqim, por nuk ngopemi.” 
I Dërguari i Allahut, </§§, ua ktheu: 
u Me sa duket hani veç e veç!” 

a Po, ashtu bëjmë!”- thanë ata. 

Atëherë i Dërguari i Allahut, $|§, tha: 

“Hani së bashku, duke thënë Bismilah, që t’u 
begatohet ushqimi!” (EbuDaud, Et’ime, 14.) 

Përsëri, në një hadith tjetër, Pejgamberi $H, 
thotë: 


“Kur dikujt prej jush t’i bjerë kafshata në 
tokë, le ta pastrojë pjesën e ndotur dhe ta hajë 
kafshatën! Të mos ia lërë atë shejtanit!”. 

Pastaj, duke urdhëruar që pjata të fshihet mirë 
e mirë, vazhdon fjalën duke thënë: “Nuk mund ta 
dini se në ç’pjesë të ushqimit ndodhet begatia.” 

(Muslim, Eshribe, 136.) 


Në lidhje me ngrënien dhe pirjen në jetën e 
përditshme dhe veçanërisht nëpër dasma e gosti, 
bëhen shumë shpenzime e shpërdorime. Aq sa është 
e pamundur për një njeri të mbajë llogarinë e tyre. 
Nëse marrim si kriter vetëm shpërdorimin në konsu- 
min e bukës në shoqërinë tonë dhe t’a krahasojmë 
me shpërdorimet e tjera të panumërta, shifrat që 
do të dalin, do të jenë shumë rrënqethëse. 



Teprimet, si përgatitjet e gostive pompoze për 
mburrje, mendjemadhësi dhe shfaqje force, nxitja 
e grykësisë me ushqime të tipit “bufe e hapur” dhe 
veshja e rrobave të markave të shtrenjta për t’u 
krekosur, nuk ka dyshim se në botën tjetër do të 

kthehen në pendesë. Kjo, sepse e gjithë llogaria e 
tyre do të na sillet përpara mbi Peshoren Hyjnore. 

Dasmat dhe gostitë janë elemente të rëndësish- 
me, të cilat forcojnë ndjenjat vëllazërore. Mirëpo 
për fat të keq, ceremonitë që zhvillohen me kritere 
të përqendruara në “ego”, përveçse nuk mund t’i 
forcojnë ndjenjat vëllazërore ashtu siç dëshirohet, 
ato i nxisin njerëzit në ndjenja negative si mburrja, 
mendjemadhësia, zilia dhe smira, dhe përfundojnë 
me humbje të rënda. Shoqëri të tilla, janë larg 
mëshirës dhe begatisë hyjnore. 

Me një fjalë, fundi i një jete egoiste të zhytur 
në shpërdorime është një humbje aq e madhe sa 
Allahu Teala ka urdhëruar: “Shpërdoruesit, me 
të vërtetë janë vëllezërit e djallit dhe djalli është 
mosmirënjohës ndaj Zotit të tij.” (Isra, 27) 

Po ashtu, edhe Pejgamberi $H, duke dëshiruar 
të na zgjojë nga shkujdesja, na përkujton se në Botën 
Tjetër do të japim llogari për të gjitha mirësitë dhe 
amanetet që na janë dhënë: 

“Në Ditën e Kiametit, asnjë rob nuk do të 
lëvizë nga vendi pa u pyetur se ku e ka shpenzuar 
jetën, çfarë ka punuar me diturinë e tij, si e ka 
fituar e si e ka shpenzuar pasurinë dhe ku e ka 
konsumuar trupin e tij.” (Tirmidhi, Kijamet, 1.) 


Nisur nga kjo, nuk duhet të harrojmë kurrë se 
kalimi i kufijve në ngrënie dhe pirje, keqpërdorimi i 

mirësisë së shëndetit dhe çuarja dëm e jetës duke e 
kaluar kot, janë shpërdorime shumë të mëdha. Po 
ashtu, edhe mosruajtja e amaneteve materiale dhe 
shpirtërore që zotërojmë dhe orientimi i gabuar i 
mendimit dhe i ndjenjave tona, konsiderohen shpër- 
dorim. Veçanërisht në fushën e edukimit, nëse nuk 
e edukojmë njeriun në kahun e duhur, me qëllim që 
ai të ndërtojë personalitetin e tij dhe të bëhet krijesa 
më fisnike, konsiderohet një nga shpërdorimet më 
të mëdha. 

Padyshim se edukimi i fëmijëve nga ana e prin- 
dërve në atmosferën e Kuranit dhe Sunetit, është 
një detyrë shumë e domosdoshme për të penguar 
shkatërrimin e jetës shpirtërore të fëmijëve të tyre. 
Në të njëjtën kohë, kjo tregon edhe nivelin e lidhjes 
dhe dashurisë sonë ndaj Kuranit dhe Pejgamberi 
tonë jf§, i cili ka thënë: “Po ju lë dy amanete: 
Librin (Kuranin) dhe Sunetin...”. 

Trashëgimia më e çmuar që mund t’u lëmë 
fëmijëve tanë, është kultura e Kuranit dhe e Sunetit. 
Ne duhet të përpiqemi vazhdimisht që fëmijët tanë 
të përvetësojnë moralin profetik, që do të thotë, të 
digjen nga pasioni për Kuranin Kerim dhe mos ta 
shkatërrojmë ardhmërinë e tyre të përjetshme për 
shkak të shqetësimeve për ardhmërinë e përkoh- 
shme. 

Nga kjo pikëpamje, nëse i duam fëmijët tanë, 
nëse duam t’i ruajmë nga çdo lloj fatkeqësie dhe 

_ 

nëse dëshirojmë të jemi së bashku me ta në Botën 
Tjetër, është kusht të përpiqemi, me qëllim që ata 
të rriten dhe edukohen me besim. Këto përpjekje 
janë shkak për lumturinë në Botën e Amshuar, në 
lidhje me të cilën Allahu Teala urdhëron: 

“Ne do t’i bashkojmë besimtarët e vërtetë 
me ata pasardhës të tyre, që i ndjekin në besim 
dhe nuk do t’u pakësojmë asgjë nga shpërblimi 
për veprat e tyre...” (Tur, 21) 

Besimtarët dhe pasardhësit e tyre me besim, 
të cilët kanë arritur ta gëzojnë këtë mirësi hyjnore 
(besimin), do jenë së bashku edhe në Botën Tjetër, 
në Xhenet. Në këtë mënyrë, plotësohet edhe 
lumturia dhe gëzimi i prindërve. Ja pra, rruga për 
të arritur këtë mirësi hyjnore, kalon nga edukimi 
i brezave me besim në atmosferën e Kuranit dhe 
Sunetit. Për t’u ruajtur nga shpërdorimi kryesor, 
që është “shpërdorimi i njeriut”, duhet të kryejmë 
detyrat dhe përgjegjësitë tona ndaj fëmijëve tanë. 


Nëse marrim për bazë të gjitha llojet e shpër- 
dorimit që u përmendën këtu dhe analizojmë të 
gjitha fushat e jetës, shohim qartë se sa i gjerë është 
koncepti i “shpërdorimit”. Është fakt se shpërdorimi 
është përhapur pothuajse në çdo fushë të jetës, 
që nga urrejtja e dashuria e deri tek pompoziteti 
i ceremonive dhe gostive të ndryshme. Këtu u 

munduam të ceknim disa kritere të domosdoshme 
për të gjetur rrugën e drejtë vetëm mbi disa çësh- 
tje themelore. Mirëpo, nuk duhet të harrojmë që 
kriteret dhe logjikën të cilat u munduam të japim 
këtu, nuk duhet t’i kufizojmë vetëm në këto çështje, 
por jemi të detyruar t’i zbatojmë në të gjitha fushat 
dhe veprimtaritë e jetës, duke u ruajtur prej çdo lloj 
shpërdorimi e koprracie. 

Allahu Teala na ruajttë prej ekstremeve në 
çdo çështje dhe na ndihmoftë të bëjmë një jetë 
të devotshme, me të cilën Ai është i kënaqur! 
Gjithashtu, na e bëftë të mundur t’i përdorim 
me maturi dhe kujdes të gjitha mirësitë që na 
ka dhuruar dhe ta kryejmë ashtu siç duhet falë- 
nderimin ndaj tyre! 


Amin!.. 

